TXORIEN ERAZTUNEZTATZEA | elinberri\nTxoriek eguzkiarekin lotura haundia dute, migratzaileak beti udaberri-udan bizi izaten dira, iparraldean negua denean haiek hegoaldeko udan daude. Batzuek udako solstizioarekin simetria harrigarri batekin bere bidaia egiten dute. Egun hori baino aste batzuk lehenago iristen dira eta egun hori pasa eta gero aldentzen dira, martxoan etorri urrian alde, apirilean etorri irailean aldendu eta maiatzean etorri abuztuan aldegin.\nKumeak izateko garaian eguzkiarekin harremana txori arrek abesten dute, eguzkia atera baino 44 minutu lehenago abesten du zozoak (mirlo – merle noir), usapalak (tortola – tourterelle des bois) 27 minutu lehenago, erregetxo (reyezuelo – roitelet huppe) 22 minutu lehenago, eta abar.\nEraztuneztatzeari esker txori migratzaileei buruz gauza asko dakizkigu, baina nola hasi zen dena?\nHolandako baserritar batek letoizko eraztun bat jarri zuen antzar basati baten hanka batean, bertan lekua, izena eta data ipiniz: 1806. Ba Danzigen 1835. urtean aurkitu zuten antzar basati hura.\nMortensen daniarrak 1890. urtean zinkezko eraztunekin txoriak markatu zituen, gero 1899. urtean aluminiozko eraztunekin jarraitu zuen. Hil zenean 1921. urtean 6000 txori eraztunduta utzi zituen. Gaur egun hamaika eraztuntze elkarte daude, Euskal Herrian Aranzadi elkartea daukagu.


HERRIAK ETA GIZONAK\n? Nelson Mandela, Hegoko Afrikan president den jaunak zenbait egun iragan ditu Parisen.\nChirac presidentak gomitatua zuen Errepublikako bestaren karietara eta elgarrekin parte hartu dute egun hartako ospakizunetan.\nIngleterratik heldu zen Mandela presidenta, han handienean ongi etorri egina zakon Elixabet erreginak.\nEtzuen hain aspaldi preso ezarria zutela Inglesek terrorist kondu.\nAurkitzen den toki guzietan egiten ohi duen bezala, Parisen ere dei egin diote induztriatzaleri, Hegoko Afrikarat jin diten lantegi eraikitzerat, hango politiko eta ekonomiko giroa ezinago hobea baitute alabainan.\n? Ipar Irlandan aldiz bazterrak berriz nahasi dira, sasoin huntan ardura egiten diren bezala.\nUztailaren 12-an dute alabainan protestantek ohoratzen 1690-an katolikoen kontra ardietsi zuten bitoria.\nUrtemuga horren karietara nahi izan dituzte egin ohiko ibilaldiak katolikoen kartierretan.\nLehenik polizak ditu debekatu holakoen egitetik.\nBainan nahasmenduak eta panpakak izan baitira polizaren eta protestanten artean, etziten sobera heda Ipar Irlandan pataska horiek, gero amor eman du Londreseko gobernuak eta beren ibilaldiak egin dituzte polizaren gerizapean.\nJende xeheak bakea du gutiziatzen, bainan arduradunek ez dezakete uko egin beren tema eta alderdikerieri.\n? Bosnian ikerketak hasi dituzte ONU-ko gizonek jakiteko zer zen xuxen gertatu Srebrenica hiriaz zirelarik jabetu Serbiarrak.\nZazpi mila presuna, gehienak gizonak, dira falta geroztik.\nItxura guzien arabera Serbiarrek dituzte garbitu eta zilo komunetan ehortzi.\nZilo horiek dituzte orai miatzen jakiteko nor diren han ehortziak.\nAlta uztailaren 11-an Bosniako Serbiarrek ospatu dute Srebrenica libratu zutelako urteburua.\nEgun hartan berean berria agertu da La Haye-ko jujeek herri guzieri igorri ziotela manua Karadzic eta Mladic behar zirela preso altxatu.\nNekez dukete galde hori obratuko ONU-ko batasunean diren herriek, ez baita nehor menturatuko heien atzemaiterat herritarren artean bizi direno.\n? Netanyahu judu gobernuburuak bere lehen bisita egin dako Clinton amerikano presidentari.\nAinitzek goaitatzen zuten piaia hori, bereziki paleztindarrek eta araba arduradunek esperantza zuten Clinton jaunak ardietsiko zuela ezti zezan judu lehen minixtroak agertuak zituen politiko xedeak.\nEz da holakorik gertatu.\nHebron hiritik Judu armadaren partitzea gibelatua da; Yasser Arafatekin solas egitea, gerta ditaken gauza; Syriarekin eta Liibanoarekin antolabideketak hasiko dira ikusi eta nolako borondate ona agertuko duten terrorismoaren gudukatzeko.\nZenaturren biltokian delarik mintzatu, Netanyahuk goraki hitzeman du ez dela sekulan bi partetan ezarriko Jerusaleme hiria.\nLuzaz dute xalotu Netanyahu amerikano zenaturrek bere mintzaldia bururatu duelarik.\n? Amerikanoek hersatu dute Kubari ezarri dakoten ekonomiko bahimendua eta gaztigatu gogo dituzte lege horri jarraikitzen ez diren herriak, edo berdin enpresak.\nHorra zer duen frogatu bere gostuz kanadiano enpresa handi batek.\nEz dute onartzen Europanoek Amerikanoen nausitasun hori eta jakin arazia dakote gauza bera ordainduko dakotela.\nBeren gosturat nahi dute alabainan parte hartu Kubano ekonomian bereziki Espainolek eta Italianoek.\nBertzalde Estatu Batuetan zangorik sartzea ez haizu ezarri dakote Amerikanoek Ernesto Samper Kolunbiako presidentari, eta hori droga dela kausa, drogak fornitu dirua baitu omen baliatu kargu hortan sartzeko.


IparOrratza | MUSIKATZEN\nBlogaren artxiboa\tTorii: zimur sendoak\tUzt 18\nNormalean nahiko motela naiz disko bat atsegin dudan ala ez esaterakoan: denbora behar izaten dut, hainbat entzunaldi, haren inguruan ganorazko zerbait esan ahal izateko. Oraingoan aipatu nahi dudan diskoak ez du salbuespenik ekarriko, noski, baina uste dut ez naizela sentsazio hori duen bakarra izango.\nDiskoa, bide batez, Iparraldetik datorren Torii taldearen lehena da, izen bereko lanari dagokiona (edota agian izenik gabeko lana esan beharko nuke). Agian, 6 kanta soilik dituela ikusirik, maketa deitu beharko nuke diskoa baino; hala ere, gaur egun maketak egiten dira oraindik? Disko honen kalitatea ikusirik, nik behintzat ez nioke maketa goitizena jarriko baina, tira, hori beste kontu bat da. Gainera, aitortu behar aurretik beste EP bat kaleratua dutela.\nDiskora itzuliz: lehen kanta biek Tool taldea ekarri didate burura; azken biek, zerbait gitarreroagoa, irekiagoa, arinagoa, Une moduko talde batetik gertuago dagoen zerbait. Ahots ilunak, hala ere, gaur egun bogan dagoen post etiketa erantziko die ziurrrenik: post-rock edota post-hardcore moduan katalogatzea erraza suerta daiteke. Tarteko biek, trantsizioa. Gehiago entzuteko gogoa piztu dit, bi ertz horien artean zer dagoen ezagutzeko jakinmina. Momentuz, gitarra indartsu eta ahots berezi bat nagusitzen dira, soinu itxiak, ilunak, post-grunge moduko bat osatuz (post delako horrekin amaitu nuela uste nuen, baina ez).\nEntzunaldi hauek diote baita zuzenekoetan ondo funtziona dezakeela talde honek. Horretarako aukerarik ez dut izan oraindik, baina espero laster ailegatzea. Artifiziorik gabeko soinuek, sentimenez beteriko letrak, instrumentu potenteak… Eszenatokian ondo moldatzeko dena dutela dirudi.\nGomendioa: emaiozu aukera bat. Eta ez baduzu atsegin… emaiozu bigarren eta hirugarrengo bat. Ziur zure barnean hazten joango dela.\nPD: nire ustez, estetika zertxobait gehiago zaindu zitekeen…\nDiskoak-n argitaratua\tUtzi iruzkina\nLaburpen hitzak: IparOrratza, Torii\tSearch for:


Urretxuko Udala - Elkarbide paseoak ekainaren 1ean hasiko dira\nEkainaren 1ean jarduera berri bat jarriko da martxan, Urretxuko Aniztasun eta Bizikidetza Mahaiak bultzatuta: Elkarbide paseoak. Asteartero, 15:00etatik 16:00etara, Areizaga-Kalebarren plazan elkartuko dira eta ibiltzera joango dira lagun berriak egiteko asmoz.\n"COVID-19ren epidemiak isolamendu eta nahi gabeko bakardade egoerak areagotu dituela nabaritu dugu, baita kolektiboen arteko hermetismoa ere", adierazi du Mònica Leiva Mahaiko dinamizatzaileak.\n"Zoritxarrez, kohesio soziala eta gure osasun mentala eragina jasaten ari dira; izan ere, azken urtean zeharkako topagune asko galdu ditugu, eta beldurrak eta ziurgabetasunak isolatzera garamatza. Horregatik, garrantzitsutzat jo dugu aire zabalean sozializatzeko aukera berri bat diseinatzea eta martxan jartzea, segurtasun-araudi guztiak beteko dituena eta, aldi berean, etxetik irtetea eta ustekabeko topaketak bultzatuko dituena ".\n"Elkarbide itsu-itsuan egindako hitzordu moduko bat da, aisialdirako aukera segurua, pertsona berriak ezagutzeko, elkar entzuteko eta astean ordubete partekatzeko". Egun hauetan, talde txikietan eta maskara jantzita paseatzea topaketarako bitarteko segurua da, eta ibilbideak gure herritarren aniztasun fisikoa eta funtzionala kontuan hartuta pentsatu dira.\nJarduera doakoa da, parte hartze unibertsalekoa, eta aurtengo Aniztasun eta Bizikidetza Mahaian inplikatutako norbanako eta kolektibo ezberdinen inplikazioa du abiapuntu.


About: George Gaylord Simpson\nGeorge Gaylord Simpson (Chicago, AEB, 1902ko ekainaren 16a - Tucson, AEB, 1984ko urriaren 6a) XX. mendeko paleontologo garrantzitsuenetarikoa izan zen. Ernst Mayr eta Theodosius Dobzhanskyrekin batera Sintesi Ebolutibo Modernoaren egileetako bat izan zen. Bere obra garrantzitsuenak Tempo and mode in evolution eta The meaning of evolution dira. Urte batzuk geroago Niles Eldredge eta Stephen Jay Gouldek iragarriko zuten Oreka Puntuatuaren Teoria aurreikusi zuen, batez ere zaldien inguruan egin zuen monografian, non eboluzioa lineala zena arbuiatzen zuen. 1958an Darwin-Wallace Domina eman zioten.\nGeorge Gaylord Simpson (Chicago, AEB, 1902ko ekainaren 16a - Tucson, AEB, 1984ko urriaren 6a) XX. mendeko paleontologo garrantzitsuenetarikoa izan zen. Ernst Mayr eta Theodosius Dobzhanskyrekin batera Sintesi Ebolutibo Modernoaren egileetako bat izan zen. Bere obra garrantzitsuenak Tempo and mode in evolution eta The meaning of evolution dira. Urte batzuk geroago Niles Eldredge eta Stephen Jay Gouldek iragarriko zuten Oreka Puntuatuaren Teoria aurreikusi zuen, batez ere zaldien inguruan egin zuen monografian, non eboluzioa lineala zena arbuiatzen zuen. 1958an Darwin-Wallace Domina eman zioten. (eu)\nGeorge Gaylord Simpson (eu)\ndbr:George Gaylord Simpson\nwikidata:George Gaylord Simpson\ndbpedia-de:George Gaylord Simpson\ndbpedia-el:George Gaylord Simpson\ndbpedia-es:George Gaylord Simpson\ndbpedia-fr:George Gaylord Simpson\ndbpedia-id:George Gaylord Simpson\ndbpedia-it:George Gaylord Simpson\ndbpedia-ja:George Gaylord Simpson\ndbpedia-nl:George Gaylord Simpson\ndbpedia-pl:George Gaylord Simpson\ndbpedia-pt:George Gaylord Simpson\ndbpedia-wikidata:George Gaylord Simpson


Mannevillette - Wikipedia, entziklopedia askea.\nDominique GRANCHER (2014-2020)\n49° 35′ 49″ N, 0° 10′ 29″ E / 49.596944444444°N,0.17472222222222°E / 49.596944444444; 0.17472222222222Koordenatuak: 49° 35′ 49″ N, 0° 10′ 29″ E / 49.596944444444°N,0.17472222222222°E / 49.596944444444; 0.17472222222222\nCauville-sur-Mer, Fontenay, Rolleville, Saint-Jouin-Bruneval eta Saint-Martin-du-Bec\nMannevillette Frantziako udalerria da, Seine-Maritime departamenduan dagoena, Normandia eskualdean. 2013an 831 biztanle zituen.\n2007an Mannevillette udalerrian erroldatutako biztanleak 831 ziren. Familiak 272 ziren, horien artean 28 pertsona bakarrekoak ziren (8 bakarrik bizi ziren gizonak eta 20 bakarrik bizi ziren emakumeak), 64 seme-alabarik gabeko familiak ziren, 168 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 278 etxebizitza zeuden, 272 familiaren etxebizitza nagusia ziren, 4 bigarren erresidentzia ziren eta 2 hutsik zeuden. 275 etxeak ziren eta 3 apartamentuak ziren. 272 etxebizitza nagusietatik 231 bere jabearen bizilekua ziren, 39 alokairuan okupaturik zeuden eta 2 doan lagata zeuden; 7 etxek bi gela zituzten, 28 etxek hiru zituzten, 74 etxek lau zituzten eta 163 etxek bost zituzten. 241 etxek euren parking plaza propioa zuten azpian. 80 etxetan ibilgailu bat zegoen eta 181 etxetan bat baino gehiago zituzten.\nMannevillette udalerriko biztanleria-piramidea 2009an .\n2007an lan egiteko adina zuten pertsonak 566 ziren, horien artean 431 aktiboak ziren eta 135 inaktiboak ziren. 431 pertsona aktiboetatik 409 lanean zeuden (212 gizon eta 197 emakume) eta 22 langabezian zeuden (11 gizon eta 11 emakume). 135 pertsona inaktiboetatik 39 erretiraturik zeuden, 66 ikasten zeuden eta 30 "bestelako inaktibo" gisa sailkaturik zeuden.\n2009an Mannevillette udalerrian 269 unitate fiskal zeuden, 825,5 pertsonek osaturik. Pertsona bakoitzeko diru-sarrera fiskalaren mediana urteko 20.554 euro zen.\n2007an zeuden 16 komertzioetatik, 6 eraikuntza enpresak ziren, 3 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 2 zerbitzu enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 5 zerbitzu publikoetatik, 1 zurgina zen eta 4 iturginak.\n2000. urtean Mannevillette udalerrian 5 nekazaritza-ustiategi zeuden.\nSaint-Martin-du-Bec (2,5 km)\nNotre-Dame-du-Bec (2,7 km)\nHeuqueville (3,1 km)\nCauville-sur-Mer (3,4 km)\nWikimedia Commonsen badira fitxategi gehiago, gai hau dutenak: Mannevillette\nOrriaren azken aldaketa: 27 otsaila 2019, 18:39.


Baga Biga: Bideo-jokoen mundura hurbilduko da AlhondigaBilbao ostegunetik aurrera\nBideo-jokoen mundura hurbilduko da AlhondigaBilbao ostegunetik aurrera\nIrailaren 25era bitartean, hóPLAY'10 Bideojokoen Nazioarteko 1. Jaialdia egingo da Bilbon. Tailerrak, hitzaldiak, erakusketak, jolas-gunea, emanaldiak eta kustomizazio txapelketak izango dira bertan.\nIrailaren 9tik 25era, hóPLAY'10, Bideojokoen Nazioarteko 1. Jaialdia egingo da AlhondigaBilbao kulturgunean. Azokaren helburua bideo-jokoen jendea mundura hurbiltzea da eta, bertan, joko elektronikoen eta arte interaktiboaren alde kulturalak, sozialak, teknologikoak eta industrialak aurkeztuko dituzte. Tailerrak, hitzaldiak, erakusketak, film emanaldiak eta XBOX kontsolaren kustomizazio txapelketa izango dira bertan egun horietan eta, gainera, Kinect gailu berria erabiltzeko aukera ere emango dute jolas-gunean. Gaur bertan egin dute jaialdiaren aurkezpena.\nKinect gailu berriarenEuropako aurkezpen ofiziala abuztuaren27an egin zuten EITBren Bilboko egoitzan.


SOLASALDIA: Fagoagaren kutxa (Alicia Ancho Villanueva) - Berako Agenda\nSOLASALDIA: Fagoagaren kutxa (Alicia Ancho Villanueva)\nberakoagenda osteguna, 2019\_\_\_\_\_\_\_\_\_\_\_\_\_\_\_'k2019\_\_\_\_\_\_\_\_\_\_\_\_\_\_\_' urria\_\_\_\_\_\_\_\_\_\_\_\_\_\_\_'k\_\_\_\_\_\_\_\_\_\_\_\_\_\_\_' 17 osteguna, 2019\_\_\_\_\_\_\_\_\_\_\_\_\_\_\_'k2019\_\_\_\_\_\_\_\_\_\_\_\_\_\_\_' urria\_\_\_\_\_\_\_\_\_\_\_\_\_\_\_'k\_\_\_\_\_\_\_\_\_\_\_\_\_\_\_' 17 Albisteak\nNafarroako Unibertsitate Publikoak Uda ikastaro bat antolatu du ondoko izenburu honekin: Zentzugabekeriatik jardunbide egokietara. Ondare kulturalean egindako esku-hartzeak. Honetan kultur ondarean egindako zoritxarreko esku-hartzeak aztertuko dira (Borjako Ecce Homoa, Lizarrako San Miguel parrokiako San Jorgeren tailla, etab.) ezjakintasuna dela-eta, formazio gabezia, aholkularitza falta, zaharberritze, kontsebazio edo kudeaketa praktiken falta, etab….. Gisa berean, bertzelako esku-hartze onak ere aztertuko dira.\nHonek guztiak kultur ondearearen kudeaketan jardunbide egokietara bideratzea izanen du helburu.\nBerako kasuan, Isidoro Fagoagaren materialaren zaharberritzea aztertuko da, berriki eginda -batez ere, berak Milango La Scalan erabilitako arropak-.\nEguna: urriaren 22a, asteartea\nAntolatzailea: Nafarrako Unibertsitate Publikoa\nArgibide gehiago: www.cursosveranoupna.com


Lekeitioko Udala - ABAROA GUNEA BERRESKURATZEKO BIGARREN ASANBLADA EGINGO DA BIHAR\nABAROA GUNEA BERRESKURATZEKO BIGARREN ASANBLADA EGINGO DA BIHAR\n125 urte itxita egon den Abaroa gunea auzolanaren bidez zabaldu eta bere etorkizuna herritarrek erabakitzea nahi du udalak. Helburua, guztion artean Abaroa gunea berreskuratzea da eta horretarako ahal denik eta parte hartze zabalena lortu nahi da erabakietan.\nZentzu honean, bigarren asanblada egingo da bihar arratsaldeko 19:00etan ikusgarri aretoan. Lehen asanbladara 25 herritar bertaratu ziren, Abaroaren gainean erabakiak hartzeko. Oraingo ostegunean, Abaroa Guneak jarraitu beharko lukeen gestio edo kudeaketa ereduaz hausnartuko dugu. Ze eredu litzateke egokiena Abaroa Gunearentzat? Astra Gernika, Sarobe Urnieta, Bonberenea Tolosa, La Tabacalera Madril edota Can Batllo Bartzelonako ereduak aurkeztuko dira eta Abaroa Guneak ze kudeaketa eredu jarraitu behar duen erabakitzen saiatuko gara.\nAurreko asanbladan, norbanakoek Abaroa Gunearen funtzio nagusia Kultura eta Sorkuntzarena izan beharko lukeela adierazi zuten. Orain baina kudeaketa eredua aztertu beharko dugu. Nola egin jasangarri Abaroa Gunea?\nUdalak Abaroa Gunearen gainean erabakiak hartzera gonbidatu nahi ditu herritarrak, Abaroa guneaz jabetu eta espazioaren eraldaketa martxan jartzeko prest egongo litzatekeen lantalde bat sortze aldera. Nolako espazioa behar eta nahi dugu lekeitiarrok? Abaroa guneak funtzio bakarra edo anitza izan behar du?Nola berpiztu behar da abaroa? zein dira herritarrek eta herriko eragileek dituzten beharrak?nola antolatu eta asetu daitezke behar horiek abaroa gunean?nork kudeatu behar du? Gestioa konpartitua izan behar ahal da?


2019.02.06-(e)n argitaratua Noticias-(e)n kategorian\nHizkuntza-datuak eta sistema eguneratu ditugu\nOnline/offline kontsultatu daiteke\nHiru hizkuntza-bikote: eu-es/eu-fr/eu-en\nElhuyarren hiztegi orokor elebidunen webguneak (hiztegiak.elhuyar.eus) gero eta erabiltzaile gehiago ditu, eta gero eta kontsulta gehiagori erantzuten die. 2018an, 878.873 lagun sartu dira webgunean (2017an, 595.358), eta 4.665.125 kontsulta egin dituzte (2017an, 2.555.475) EU-ES/EU-FR/EU-EN hiztegietan.\nKontsulta horiek egiteko, ordenagailua erabiltzen dute gehienek (% 66), baina gero eta kontsulta gehiago egiten dira smartphone eta tabletetatik (2018an, % 34). Gailu mugikor horien erabiltzaileei bidea errazteko, berariazko aplikazio bat sortu genuen 2011n, Android eta iOs sistemetarako.\nHarrezkero, aldian-aldian, berritu egin dugu gure hiztegien aplikazioa, bai edukietan, bai kontsulta-sisteman. Eta dagoeneko doan deskargatzeko prest dago azken bertsioa Play Storen eta App Storen.\nAplikazioan Elhuyarren euskara-gaztelania, euskara-frantsesa eta euskara-ingelesa hiztegiak kontsultatu daitezke, bi noranzkoetan, online edo offline.\nKontsultak online egiten baditugu, Interneten une horretan dauden hiztegien azken bertsioetako datuak bistaratuko dizkigu aplikazioak. Interneterako konexiorik ez badugu, berriz, offlineko modua aktiba dezakegu, eta hiztegiak.elhuyar.eus-eko 2018ko abenduko datuetan egingo dugu kontsulta.\nDagoeneko, deskargatzeko moduan dago aplikazio berritua, GooglePlayn (Android mugikorretarako) eta AppStoren (iOS mugikorretarako).\nAplikazio berean, Elhuyarren hiru hiztegi elebidunak kontsultatu daitezke, eta erabiltzaileak noiznahi alda dezake kontsulta-hiztegia menu nagusian.\nAplikazio hau oso tresna erabilgarria da ikasle eta irakasleentzat, idazle nahiz itzultzaileentzat, kazetari, teknikari eta profesionalentzat, eta, noski, euskara erabiltzen duen edonorentzat.\nEuskal hitzek gaztelaniaz, frantsesez edo ingelesez dituzten ordainak (eta alderantziz) kontsultatzeaz gain, hitzak nola ahoskatzen diren entzun dezakegu aplikazioan. Gainera, bilatutako hitzen historiala gordetzen du, eta gogoko ditugun hitzen zerrenda osatzeko aukera ematen digu.\nBertsio berrian, gainera, bilaketa-laukia ikusgai dago beti. Bata bestearen jarraian bilaketa bat baino gehiago egin behar baditugu, hitzak txandaka laukian idatzi besterik ez dugu egin behar.\nBestalde, kontsultaren hizkuntza-noranzkoa erraz-erraz alda dezakegu, hasierako pantailako «Elhuyar» logoaren azpian dagoen testuan klik eginda hiztegiak buelta ematen baitu.\nInstalatu aplikazioa mugikorrean, eta kontsultatu Elhuyar hiztegiak nonahi eta noiznahi.


Daborduko izena eman daiteke Uribe Kostako Berbalagun egitasmoan - Uribe kosta - Hiruka.eus\nDaborduko izena eman daiteke Uribe Kostako Berbalagun egitasmoan\nIker Rincon Moreno 2019-10-02 12:19\nAurten ere, martxan jarriko dute Uribe Kostan Berbalagun proiektua. Talde txikitan banatuta, modu ludiko eta naturalean, euskara praktikatzeko aukera emango du ekimen horrek. Interesa dutenek izena eman dezakete, urriaren 14a baino lehen.\nMartxan da aurten ere Uribe Kostako Berbalagun egitasmoa eta bertan parte hartu gura duenak zabalik dauka daborduko izena emateko epea. Uribe Kostako Zerbitzu Mankomunitateak biltzen dituen udalerrietan euskaraz hitz egiteko ohitura dutenak eta ez dutenak elkartzea da asmoa, gure hizkuntza praktikatzeko, hobetzeko eta plazara ateratzeko.\nEkimen horretan, talde txikiak osatuko dituzte, euskaldun zaharrak eta berriak nahastuta. Astean zehar geratzea adostuko da hasieran: taldekideek beraiek, aukeratuko dute non eta noiz gelditu. Horrez gainera, berbalagunak bilduko dituzten ekintzak ere egongo dira: irteerak, afariak…modu honetan, euskararen harreman sareak gehiago zabalduz.\nIzena eman gura dutenek fitxa bete eta emailez bidali beharko dute helbide honetara: ukberbalaguna@gmail.com. On line bidez egiteko aukera ere egongo da: labur.eus/ukberbalaguna helbidearen bitartez; baita fitxa Uribe Kostako Mankomunitateko euskara zerbitzura (Zabalbide, 6 behea, Sopela; ordutegia: 09:00-14:00) zuzenean eramanda.


Euskal Taldeak Fernando Grande-Marlaska Barne Ministroari erreklamatu dio gaur Patxi Zamora auziaren inguruko informazioa desklasifika dezala. Zamora, Iberiako hegazkin-zerbitzaria lanetik bota zuten Guardia Zibilaren mezu elektronikoa jaso ondoren akreditazioa berritzea ukatuz, lanerako “ez gai” jotzen zutelako.\nBilkura aldi honen lehen kontrol bilkuran, Mikel Legarda diputatu jeltzaleak salatu du Guardia Zibila Sekretu Ofizialen Legeaz baliatu dela kaltetuari bere kaleratzearen arrazoiak argitzen lagun dezaketen datuak ukatzeko. Legardak nabarmendu du horrela “justiziara eta legera iristeko ezintasun-giroa” sortu dutela.\nHitz egiteko izan duen tartean, Legardak azaldu du Zamorak, “ez gai” kalifikatua izan zenetik urte betera jakin zuela hala jo zutela Guardia Zibilak esan zuelako “Arriskutsuak izan daitezkeen inguruneetatik gertu dagoen pertsona” dela. Bi urte eta erdi geroago eta Kongresuko Euskal Taldeak eginiko galderari erantzunez, Espainiako gobernuak azaldu zuen lan egiteko baimena ez berritzeko erabakia hartu zela Zamorak, 2007an, ANVko zerrendetan aurkeztu zelako maiatzaren 27an egin ziren udal hauteskundeetarako.\n“Gobernuak gauza batzuk esaten dizkigu, egia haren itzalguneen artetik sumatzen laguntzen digutenak, Platonen leize-zuloan bezala”, azpimarratu du Legardak. “Eta Zamora jauna, Kafkaren prozesuan bezala, zigorra sufritzen ari da zioa ezagutu gabe eta argitzeko prozedura bera, apurka-apurka, beste zigor bat bihurtzen ari delarik”.\nHorregatik guztiagatik, Euskal Taldeak egoera hau “zentzuzko jotzen ez duelako”, Mikel Legardak Marlaska Ministroari eskatu dio Sekretu Ofizialen Legea aldarazteko EAJ-PNVk egin duen proposamena ez blokeatzea, auzi honi buruzkoa desklasifika dezala, AEBk I-11ri buruzkoarekin egin duen bezala, eta bere Departamentuan ez dezala onartu “justiziara eta legera iristeko ezintasun giroa” sortzea, hiritar bati egotzitakoan horren konexio ahula antzematen baita ezen ebaluatzaileen irizpide pertsonalak ezkutatzea baino bilatzen ez dela ematen duela”.


..: ERREZIL SAGARRAREN AZKEN BERRIAK :..\n2014eko feria azaroaren 16ancas\nSagar barietateak M106\nhttps://youtu.be/300tR8NQu0w\tSagar barietateak M9\nBIDEOAK\tikastaro teoriko eta praktikoa\nIrabazlea Gabiriako errezil sagarra!!!\n#errezilaazaroak16 Ezin kejatuko gara aurtengo eguraldiarekin, haizeak eraman beharrean ibili gara, baina esandakoa, ezin gehiago eskatu urte sasoi hontan. Jendea errezu bildu da; sagarra nagusi, bai ikusi, erosi eta baita dastatzeko ere . Mila esker Gabiriara hurbildu zeraten gizti guztioi, eta esatea ohitura dugun bezela, "Irabazlea, Gabiriako errezil sagarra"!!!\tAterpea jarri dugu\n#errezilaazaroak16 Gaur goizean lanean izan gara. Iganderako prestakuntzak hasi dira. Ezkio-Itsasoko udalaren laguntza ezin hobea izaten dugu eta bereziki bere aguazil Narrasperena. Bere esanetara aritu gara, fin fin, eta umorea eta saltsa ez dira falta izan. Berebiziko garrantzia du horrelako egitura bat gurean izateak, jakinda zein fetxatan gauden. Ez gara aspertuko Ezkio-Itsasoko udalari eskerrak ematen.\tRamon Aseginolaza maisua berriro gurekin\n#errezilaazaroak16 Ramonek urtero egiten digu biusita hutsik egin gabe. Aurten ere lanean jarriko dugu, epaile lanetan noski. Ramon, sagar ekoizleen artean maisua dugu, bere etxea beti irekita izaten du zalantzak dituenarentzat argibidea emateko. Bere jakituria erabilita aztertuko du aurtengo gabiriarren uzta. Mila esker Ramon.\tGabiriako Errezil Sagarra Prentsaurrea 2014\nMenbrillu lehiaketako epaimahaia osatuta\n#errezilaazaroak16 Sagar goxo edo menbrillu onena erabakiko duten epaileak zein izango diren badakigu. Korta jatetxeko sukaldaria den, Lontxo Ormazabal izango dugu eta berari laguntzen, Josema Azpeitia kritiko gastronomikoa eta Goierriko Gidako zuzendaria. A ze parea! esku bete lan izango dute, eta ahoa gozo-gozo geratuko ez zaienik ezin esan!\tAdi Urkori ostiralean\n#errezilaazaroak16 Urtero zeruari begira egoten gera zer nolako eguraldia egingo ote digun. Urko Aristik ETBko eguraldi gizonak tartetxo bat eskeiniko digu; Ea zer esaten digun. Ostiralean izango da hori...\tAtzoko prentsaurrekoa\n#errezilaazaroak16 Korta jatetxean egin genuen aurkezpena. Bertan, Ibon Elgarresta Gabiriako alkatea, Gabino Murua Erbie elkarteko antolatzailea eta Lontxo Ormazabal Korta jatetxekoa izan genituen. Azpimarratzekoa esan zigutena: 23 herriko partehartzaile desberdin izango direla igandeko egunean. Ikaragarria Gabiria bezalako herri txiki batentzako. Beraz, izango da, zer ikusi, erosi eta dastatu. Animatu zaitezte!\t750 poltsa prest!\n#errezilaazaroak16 Ari da igandea iristen eta prestaketa lanetan aurrera goaz. Poltsak prest ditugu ekoizleen artean banatzeko. Erositako sagarrak beratn sartuta izango dituzue.\tPartehartzaile kopuru arrakastatsua, bejondeizula Gabiri!\nPozik egon beharrean da Gabiria. Harro. Ikusita herri txiki batetaz ari garela, handiaren neurria ematera doa. Sagar lehiaketa, menbrilluarena ere bai, eta azoka postu deseberdinak batuta, 23 herritar-baserrik parte hartuko dute aurtengoan. Etxeko gauzarik goxoenarekin plazaratuko dira eta merezi izango du Gabirian goiz pasa bat egiteak, animo!\tAzoka postuen partehartzaileen zerrenda\nAZOKA 2014 PARTEHARTZAILEEN ZERRENDA 1.- PAKEA GALDOS 2.- LIERNI eta AMAIA ARANBURU (bitxiak) 3.- ELI ELGARRESTA 4.- IÑAKI ELGARRESTA-SANDRA (arropa margotua…) 5.- JUANA LAZKANO 6.- LONTXO ORMAZABAL 7.- PEDRO IZTUETA 8.- OSINALDE ELKARTEA (Taloak) 9.- GURASO ELKARTEA (Eskola Txikien festa egunerako postua) 10.- Mª ISABEL ZUMALAKARREGI 11.- GOTZONE ARRONDO 12.- MIREN AGIRREZABALA 13.- XABIER ARRATIBEL 14.- ANTTONI MURGIONDO 15.- SANTIAGO REDONDO 16.- MARIA ETXEZARRETA 17.- JESUS SAGASPE\tMenbrillu lehiaketarako partehartzaileen zerrenda\nMENBRILLU LEHIAKETA 2014 PARTEHARTZAILEEN ZERRENDA 1.- PAKEA GALDOS 2.- ELI ELGARRESTA 3.- JUANA LAZKANO 4.- PEDRO IZTUETA 5.- Mª ISABEL ZUMALAKARREGI 6.- GOTZONE ARRONDO 7.- MIREN AGIRREZABALA 8.- Mª ANGELES MAIZ 9.- MARIA JESUS GARCIA 10.- NEKANE AGIRRE 11.- XABIER ARRATIBEL 12.- MARIA ETXEZARRETA\tSagar lehiaketarako partehartzaileen zerrenda\nERREZIL SAGARREN LEHIAKETA 2014 PARTEHARTZAILEEN ZERRENDA 13k eman dute izena. 1.- PAKEA GALDOS 2.- JUANA LAZKANO 3.- MARTIN ORMAZABAL 4.-PEDRO IZTUETA 5.- ELISA ALUSTIZA 6.- ISABEL ZUMALAKARREGI 7.- GOTZONE ARRONDO 8.- MIREN AGIRREZABALA 9.- IÑAKI MAIZ 10.- XABIER ARRATIBEL 11.- ANTTONI MURGIONDO 12.- SANTIAGO REDONDO 13.- MARIA ETXEZARRETA\tSpot errezila 14\nElkarrizketa Gabino Murua antolatzaileari\n#errezilaazaroak16 Gabino Murua, Erbie elkarteko kidea eta antolatzaileari, aurtengo Errezil Sagar Lehiaketaren berri izateko elkarrizketa egin diogu: -Aurten erakusketa izatetik lehiaketera pasako da. Iaz berrikuntza gisa eta errezil sagar gutxi izan zenez, beste sagar barietate batzuen aurkezpena egitea erabaki genuen, baina ez da gure asmoa urtero egitea. Horren ondorioz, aurten ez da izango, baina bizpahiru urte barru berriro ere helduko diogu bertako sagar barietateen erakusketa egiteari. -Hiru saridunak ez dira aurreko lehiaketan irabazitako berdinak izango. Hasiera-hasierako asmoari eutsiz, gure asmoa ez da herritarren arteko lehia bultzatzea eta, ondorioz, garrantzirik handiena sariei ematea, baizik eta errezil sagarra bultzatzea. Dena dela, euskaldunok horretara oso ohituak gaudelako eta, bestalde, erakargarria dela jakin badakigulako aurten ere izango da lehiaketa, baina sariak ahalik eta herritar gehienen artean banatzeko asmoz, aurreko lehiaketa-ekitaldian saria jaso zuten hiru herritarrek aurten ez dute saririk jasoko eta ondorioz beste hiru herritar izango dira ondo merezitako saria jasoko dutenak. -Zer moduzko sagar urtea izan da aurtengoa? Sagar urte ona ala…\tErrezil sagar goxoa egiten\n#errezilaazaroak16 Lontxo Ormazabal, Korta jatetxeko sukaldaria, errezil sagar menbrillua edo sagar goxoa egiten arituko da berak jarriko duen saltokian. Bertatik bertara ikasteko aukera sukaldari on baten eskutik.\tHerriko Hamabi ekoizleek parte hartuko dute\n#errezilaazaroak16 Gabiriako 12 ekoizle . Horietxek hartuko dute parte lehiaketan. Etxeko uztarik onena erakusgai jarriko dute, ohikoa den moduan bi saskietan banatuta. Itxura, tamainua, kolorea,... kontutan hartuko dira irabazlea jakiteko. Aurtengoan berrikuntza bezela dastatu egingo da, azken orduan epaimahaikoek kontrakoa esaten ez badute. Beraz gustoa edo zaporeari ere garrantzia emateko asmoa dago.\tAurtengoan ere sagarrak paperezko poltsan\n#errezilaazaroak16 Aurtengoan ere saltokietan saltzen diren sagarrak paperezko poltsetan txukun txukun sartuta emango dira. Bere Gabiriako errezil sagarraren irudiarekin.\tHamabi herritar menbrillu lehiaketan\n#errezilaazaroak16 Errezil sagar lehiaketarekin batera, garrantzitsua izaten da menbrillu lehaiketa ere. Herritarren artean eta etxeko errezil sagarrak egindako menbrilluak txoko garrantzitsua izaten du gure azkoan. Aurten hamabi herritarrek hartuko dute parte eta irabazlea jakin ondoren denak dastatzeko aukera izango da, beraz hortxe aukera ahoa goxatzeko!\tAurten ere Josu Osa gurekin\n#errezilaazaroak16 Aurten ere Josu Osa aditua gurekin izango dugu, bere jakituria gurekin elkarbanatzeko. Ezaguna da Josu mundu honetan, eta ezaguna gure ferian. Bere ikastaroek arrakasta izaten dute errezil sagar munduan dabilenen eta, ezer gutxi dakitenen artean. Zuhaitzen zainketan asko jakiteaz gain komunikatzaile trebea dugu eta aurtengoan ere bere txerto eta lanabes guztiekin Gabirian izango dugu hainbat adibide erakusten. Beraz zalantzak argitzeko aukera ederra azaroaren 16ko Gabiriako errezil sagar ferian.\tHauxe aurtengo kartela\n#errezilaazaroak16 Lehiaketaren berri emateko hauxe erabiliko dugun kartela. Laister, han eta hemen ikusi ahal izango duzue.\tAurtengo sagar feria azaroaren 16an\nAurtengoan ere feria, ohikoa denez azaroaren 3. igandean egingo da. Batzoredea ari da lanean eta hemendik aurrera izango duzue aurtengoaren berezitasun gehiago. aurtengoan ere herriko ekoizlean animatu dira eta beraien uztarekin han izan go ditugu herriko plazan etxeko sagar onenak erakusteko asmoarekin.\tIkastaroa Idiazabalen MARTXOAN\nSagarrondoen inausketari buruzko ikastaroa martxo hasieran Errezil sagarraren inguruan Erbie elkartea burutzen ari den lanen artean, aurten ere badu iaz hasitako bideari jarraipena emateko asmoa eta, hori dela eta, sagarrondoen inausketari buruzko ikastaroa antolatu du martxoaren hasiera alderako. Eguna zehazteko, eguraldia kontuan izan beharko da, baina lagunduz gero ikastaroa martxoaren 4an izango da arratsaldeko hiruretatik seietara. Eguraldiak lagundu ezean, aste horretako beste egun batean egin beharko da. Iazko ikastaroa teorikoa eta praktikoa izan bazen ere, aurten praktikoa izango da soilik eta saioa zeregin horretan oso aditua den Idiazabalgo Ramon Aseginolazak emango du. Ikastaroa Idiazabalen izango da, Ramonen sagastietan egingo baita. Parte hartu nahi dutenek bost euro ordaindu beharko dute eta izena lehenbailehen eman beharko dute 679 972 372 telefono zenbakira deituz.\t#errezilaazaroak17 Goiherriko hitzaren erreportaia\nHementxe Goierri Hitzak egindako erreportaia atzoko egunaren inguruan. http://goierri.hitza.info/2013/11/18/gabiriako-errezil-sagar-lehiaketa-pedro-iztuetak-irabazi-du/ #errezilaazaroak17 Goierri Telebistaren erreportaia\nHementxe Goierri Telebistak egindako erreportaia atzoko egunaren inguruan. http://www.gitb.info/bideoak/viewvideo/4134/gaurkoan/errezil-sagar-azoka-jendetsua-gabirian.html #errezilaazaroak17 Lehen saria Katarain baserrira\nPedro Iztueta izan da Gabiriako Errezil Sagar lehiaketaren irabazlea. Eguraldi txarra izan arren jende asko hurbildu zen Gabiriara eta horrekin batera berri ona, saltzaileek sagar giuztia saldu omen zuten. Zorionak Katarain baserrikoei!\t#errezilaazaroak17 Kortako Lontxok menbrilua bertan egingo du\nJoan den urtean bezela, Korta jatetxeko Lontxo Ormazabalek, postua jarriko du igandean. Bertan menbrilua egingo du eta egin bakarrik ez, dastatu eta erosteko aukera izango da. Gabiriako errezilarekin egindako menbrilu edo goxoa ona egiten badaki eta seguru aurtengoan ere lapiko artean ongi moldatuko dela.\t#errezilaazaroak17 atzo egin genuen aurkezpena Korta jatetxean\nAurtengo Gabiriako errezil sagaar lehiaketaren eta baserriko produktuen azokaren berri emateko prentsaurrea eman genuen , urtero moduan, Korta jatetxean. Horretarako bildu ginen, Ibon Elgarresta Gabiriako alkatea, Gabino Murua Erbie elkarteko antolatzaile burua eta Korta jatetxeko Lontxo Ormazabal. Aurten ere lehiaketa izango dugu eta horretaz gain berrikuntzak ere bai, ohikoez aparte, sagar barietate erakusketa, eta errezil sagar lote onenari saria emateko modu desberdina: Gabiriara etortzen den edonork eman ahal izango du iritzia eta saski onenak aukeratu. Botoa emateko kutxa bat jarriko da, aurten sari bakarra.Ekintzak, ostiral honetan bertan hasiko dira, hitzaldi batekin, Bertatik Bertara taldeak Euskal Laborantza elkarteko kideak izango dira, kultur etxean arratsaldeko 19:00etan. Bertatik Bertara hitzaldia Gabirian\nBertatik Bertara taldekoek antolatuta, hitzaldia izango da ostiral honetan Gabirian, horra deialdia: Baserritar hori, agur t’erdi: Dagoeneko jakingo duzun bezala, zuen lanbide, baserri jarduna, eta egiten dituzuen ahaleginak, gizarteari ikustarazi eta elkarlanerako oinarri bat sendotzeko, Bertatik Bertarako ekimena jarri da martxan. Honen barruan, garrantzizko lan ildo bat baserritar guztien artean adostutako ikuspegi batetik abiatzea da. Bakoitzaren kezkak, gogoak, beharrak, ilusioak … nahasi-mahasi indibiduala izatetik, etorkizunerako pauso, bide, jomugan bilakatu nahi dugu. Kontutan izanik, helmuga baino garrantzitsuago dela ibilbidea eta bidelagunak. Antzeko esperientziatik sortua izan den Euskal Herriko Laborantza Ganbarakoek, urteetan hamaika oztopo gaindituz, eman izan dituzten urratsen berri ematera datoz, eta bide batez hasierako pauso hauetan aholkatzera. Ostirala, azaroak 15, 19.30ean kulturetxean! Aparteko aukera hau aprobetxatu nahi honetan guztion ekarpenak jaso nahiko genituzke, eta zure partaidetzarekin kontatu. Baserritarrak, baserriak, euskal kulturak, gure herrien etorkizunak merezi duelako, jaso gure gonbitea. Animatuko al zara? Adeitasunez, Bertatik Bertarako…\tAurtengo berrikuntza, sagar barietate desberdinen erakusketa\nAurtengo berrikuntzetako bat, sagar desberdinen erakusketa izango da. Gure inguruetan ematen den sagar barietate desberdinen bilduma bat. Ikusi eta ikasteko aukera.\tAzken ordua: Errezil sagarraren lehiaketa izango da\nAzkeno orduko berria dugu. Lehiaketa egiteko adina sagar bildu dela herrian alegia.Beraz, ostiralean egindako bileran adostu zen lehiaketa egitea. Dozena bat saski eder izango dira ikusgai herriko plazaren erdian. Sari bakarra banatuko da lote derrenari.\tErrezil sagarraren lehiaketaz gain ezti lehiaketa\nGabiriako errezil lehiaketaz gain, Goierri beheko ezti lehiaketa ere ospatuko da. Bigarren urtez egingo da lehiaketa hau gure herrian. Partehartzeileek azken ordurarte irekita dute lehiarako aukera, beraz ezin jakin justu zenbaitek parte hartuko duten, baino dozenaren bat lehiakide izango direla espero dugu. Sagrraz gain ezti lehiaketa ere bai eta jendeak informazioa izan dezan erakusgai izango dituzte hainbat lanabes eta eskuorri.\tJosu Osaren ikastaro erakustaldia izango dugu\nJoan den urtean bezela, Josu Osa gurekin izango dugu. Kimatze eta inausketa nola egin erakutsiko digu. Joan zen urteko ekitaldian jende asko hurbildu zitzaion, galdera ugari egin ere bai. Gaia oso interesgarria dela iruditzen zaigu eta jarraipena eman nahi digu aurtengoan ere. Aurtengo kartela\nHortxe aurtengo kartela. Hemendik aurrera kalean ikusteko moduan izango da. Azoka esan bezala azaroaren 17an izango dugu. Animatu eta etorri!!!\t#errezilaazaroak17\nHorixe izango da aurtengoa erabiliko den hastaga aurtengo errezil sagar eta azokarako. Erabili zuk ere!!! Azaroaren 17a aukeratutako eguna\nAurten ere izango da ikusgai errezil sagarra Gabirian. Denok jakingo duzue iada, ez dela urterik hoberena izan sagarrarentzat, baina Gabiriar batzuk lortu dute aurten ere uzta ederra eta egun seinalatuan ikusgai izango dituzue. Ohiko azoka ere izango dugu. Eguraldiagaitik bertan behera ikastaro praktikoak\nZuri zuri ditugu sagastiak eta normala den bezela, beste baterako utzi beharko dugu gaur eta biharko genituen kimatze ikastaroaren arlo praktikoak. Ezinezkoa eta arriskutsu egiten du elurrak lana eta data berria jarri dugu: Martxoaren 12 eta 13an ordu berdinean, arratsaldeko 16:00etan izango ditugu ikastaroak. Elurraz gain, ikastaroa egin behar zen sagastiko bidea ere hondatu xamar utzi zuen aurreko euriteek, baina hori konponduta dago iadanik. Ea orduan zorte hobea dugun eguraldiarekin!\tHilaren 25 eta 26an ikastaro praktikoa\nIkastaro teorikoaren ondoren pratikoaren txanda etorriko da. Eguraldi ona bada, ilaren 25 eta 26 aukeratu dituzte ikasitakoa praktikan jartzeko. Josu Osak Gabino Murua antolatzailearen sagastiko zenabit arbola kimatu ditu. Beti ere eguraldi ona bada. Gaur izan den talde handia bitan banatu da, bata 25ean bestea hurrengo egunean. Josu Osaren ikastaro arrakastatsua\n50 pertsonatik gora bildu gara adi adi, Josa Osak esan behar zuean aditzeko. Erbie elkartea txiki geratu zaigu baina ongi moldatu gara. Erbie elkartea eta Goimenen artean antolatutako ikastaro honetan, leku desberdin askoatatik etorri da jendea, Segura, Idiazabal, Amasa-Tolosa, Errezil eta baita Zarauztik ere. Teorikoa izan da gaurkoa, Josu Osak bere esperientzien berri eman du baina esperientzien elkartrukatzea izan da politena. Hasieran Gabino Murua, antolatzaileak esan duen moduan, zenbat buru hainbat aburu esaldia bota du eta ez zaio arrazoik falta. Egun bereziak, ilargiak, botikak, eta hitz teknikoetarako denbora ere bai. Hiru bat ordu iraun duen ikastaroak jarraipena izango du, ondorengoa praktikoa.\tOstegunean Josu Osaren ikastaroa Gabirian\nErbie Elkartea eta Goimen-en artean antolatuta, Josu Osaren inausketa eta kimatze ikastaroa trinkoa izango dugu datorren ostegunean arratsaldeko lauetan Gabirian. Josu Osa ezaguna da gure artean, pasa den Gabiriako errezil sagarraren ferian ikastaroa eman zuen gai hauen inguruan, bertan izan zuen arrakasta dela eta, berriro ere gurera etortzea eskatu genion. Eta berak baiezkoa. Oraintxe da garaia, neguan gure sagarrondoak lo daudenean behar bezalako kimatze eta inausketa lanak egiteko; eta Osaren eskutik ikasiko dugu nola ongi egin. Ostegun hontakoa teorikoa izango da, eta ikastaroan bertan zeaztuko da praktikoa non eta noiz egin, eguraldiak zeresan handia izango du noski. Gabiriako sagasti batean izango da bigarren ikastaroa. Izenemate arrakastatsua izan dugu, berrogeitik gora bilduko gera. Ederra egin dugu, Gabiriarrak irabazle Santa Luzietan!\nZumarraga-Urretxun egin berri den Santa Luzia ferian, Gabiriarrak izan dira nagusi errezil sagar sarietan. 4 sari banatzen dituzte denak maila berekoak eta denak Gabiria aldera etorri dira. Sarituak hauetxek: Xabier Arratibel,Urkiola baserrikoa, Maria Etxezarreta, Agerreberrikoa, Anttoni Murgiondo, Behekoetxekoa eta Maria Isabel Zumalakarregi, Izar Aundikoa. Zorionak denei eta segi horrela Gabiri agiri uzten!\tAbenduaren 1ean eta 2an ETBko Sustraia saioan\nETBko sustraia taldeko lantaldea feria aurretik izan zen Gabirian. Gabino Murua eta Jabier Arratibel izan ziren beraiekin. Azokaren inguruan, Idarraga baserriko sagastietan aritu ziren grabatzen. Gabinorekin euskaraz, erdaraz Jabierrekin. Erreportaiak laister ikusgai izango dira, abenduaren 1ean izango da euskarazko bertsioa ETB1-en goizeko 11ak aldera eta ETB2an erdarazkoa, goizean, 9:30ak aldera. Ez galdu!\tMila esker denoi!!!\nEskerrik beroenak azoka hau antolatzen lagundu diguzuen guztioi. Ez dira bat eta bi eta bidean norbait utzi baino lehen, hobe eskerrak denei luzatzea. Eguraldiak ez zuen lagundu, bustia, baino giroa beroa izan zen. Jende asko gerturatu zen Gabiriara, orain arteko gehiena eta baserritarrak gustora errezil sagar asko salduta. Helburuak bete ditugu zuen denon laguntzaz. Datorren urtean hobeto!!!! Argazkiak dion bezela: irabazlea errezil sagarra!\tAurtengo azokaren Erbie elkartearen balorazioa\nAzken urteotako jende kopururik handiena Gabiriako XI. Errezil Sagar Lehiaketan.eta Baserriko Produktuen azokan Irabazle nagusia: Errezil Sagarra.. Epaimahaikoen iritziz, sagarren kalitatea ezin hobea Udazken giro busti lainotsuan esnatu zen egunsentia antolaketa lanez arduratzen diren ERBIE elkarteko kideek eta lehiaketetan parte hartu behar zuten baserritarrek udazken sasoiko produkturik ederrenak euren mahaietan txukun-txukun jartzen zituzten bitartean, eta negu atariko giro hotz-hezetsuan agurtu zuten aurtengo ekitaldia antolatzaile, baserritar eta kanpotik etorritako hainbat eta hainbat lagunek datorren urtean, ahal dela behintzat, eguraldiak hain jokaera makurrik izan ez dezala eskatuz.. Goizeko bederatziak aldera ekin zioten antolatzaileek lehiaketarako nahiz azokarako behar ziren gauza guztiak prestatzeari eta hamarretarako dena prest zegoen: herriko plazaren inguruan Ezkio-Itsasoko Udalak utzitako karparen babesean lehiaketarako aurkeztu ziren 18 herritarren saskikada sagarrek euren aurpegirik irrifartsuena erakutsi zezaten. Eta herriari eta errezil sagarrei ongi-etorria eginez edo, Altzibar Lorazaintzako Edorta Atinek prestatu zuen hamarren bat urteko sagarrondoa,…\tAzaroak 18. Hauetxek aurtengo sarituak\nSekula baino, partehartze handiago izan du XI. Gabiriako errezil sagar feriak. Ondokoak dituzue sarituak: Maria Isabel Zumalakarregi Izar Aundi baserrikoa, Miren Agirrezabal Oñatibi txikikoa, Pedro Iztueta Katarain baserrikoa eta Oñatibi Aundiko Maria Jesus Garcia menbrillu edo sagar goxoetan irabazlea. Azaroak 18. Ez da ain eguraldi kaxkarra izango\nGoiz partean bustita agertuko bada ere, ez dugu eguraldi ain aldrebesa izango. Eguerdi partera ateri izango dugu eta kimatze eta txertatze ikastaroak behar bezala egin ahal izango ditugu. Eguraldia ez dedila aitzakia izan eta animo! Igandean Gabiriara! http://www.eltiempo.es/gabiria.html Azaroak 18. 2004ko sagar saski irabazlea\nIrudietan orain zortzi urte irabazle suertatu zen errezil sagar saskia. Aurten inoiz baino lehiakide gehiago izango ditugu, 16 baserri denera. Etxe bakoitzak bina saski... plaza gehiena beharko dugu. Ikusgarria izango da. Itxura eta baita usaimena ere, ez galtzeko modukoa.\tAzaroak 18. Andoni, zer nolako eguraldia izango dugu igandean?\nBihar ETB1 eta ETB2ren eguraldia tartean, galdera zuzena botako diegu Andoni Aizpuru, gabiriarrari eta bere lankide Ana Urrutiari. Andoni, etxera tira egin pixka bat eta ea ona enkargatzerik daukaken! adi egongo gea!\tAzaroak 18. Sagar erosleen artean zozketa\nEdozein saltokietan sagarra erosi ezkero, txarteltxo bat emango da zenbaki batekin. Sariak emateko garaian zozketa egin eta irudietan duzuen moduko sagar bete saskia eraman ahal izango duzue etxera! animatu eta parte hartu!\tAzaroak 18. Jose Antonio Iparragirre ere omenduko dugu\nZeraingo Otatza sagardotegiko Jose Antonio Iparragirre ere protagonista izango dugu Igandeko azokan. Jose antoniok ia urtero etorri izan zaigu errezil sagar feriako epaimahaikide izatera. Aurten ere lan horretan izango dugu. Gutxik dakite Jose Antoniok adina errezil sagarren inguruan. Gustora etortzen omen da Gabiriara, izugarria iruditzen omen zaio horrelako herri txiki batetan horrelako errezil sagarrak ekoiztea. Igandean gure miresmena jasoko du. Bejondeizula! 2008ko argazkia duzue ondokoa , lehena Jose Antonio Iparragirre eta ondoan Martin Irazustabarrena zena. Argazkia: Aimar Maiz\tAzaroak 18. Pott zeramikak egindako sari ikusgarriak\nIrudietan dituzue igandean emango ditugun sariak eta oroigarriak nolakoak izango diren. Ez gara oso urrutira joan hauek egitera, Ezkio-Itsasoraino joatea nahiko izan dugu, bertako Pott zeramikak egin dizkigu. Urtero egiten dizkigu eta aurten ere bai. Bejondeizuela eta eskerrikasko Pott!\tAzaroak 18. Aurtengo berrikuntza: Lontxok konpota nola egin erakustaldia egingo du azoka bertan\nLontxo Ormazabal, Korta jatetxeko sukaldaria epaimahaikide lanak bakarrik ez, bere postuan errezil sagar konpota nola egin erakustaldia emango du. Aurkezpenenik ez du behar Lontxok, ez eta berak prestatzen dituen jaki goxoek. Hainbat trukotxo erakutsiko dizkigu konpota ederrak egin ahal izateko erosten ditugun sagarrekin. Ongi ikasi, gainean ditugu gabonak eta!\tAzaroak 18. Azokaren aurkezpena Korta jatetxean\nUrtero bezala Korta jatetxea egin dugu aurkezpena. Bertan herriko alkatea Ibon Elgarresta, Gabino Murua antolatzaile burua eta Korta jatetxeko sukaldaria Lontxo Ormazabal egon dira azalpenak ematen. Mezua argia, sekula baino partaide gehien izango direla bai errezil sagar lehiaketan, baita menbrillu edo sagar goxo lehiaketan eta baita saltokiak jarriko dituzten baserritarrak ere. Errekorrak haustera goaz!\tAzaroak 18. Aurtengo berrikuntza: saltzaileentzako poltsak\nAurtengo ferian izango den beste berrikuntzetako bat hauxe: saltokia jarriko dutenentzat antolatzaileek poltsa hauek banatuko dituzte. Gabiriako errezil sagar irudiarekin eta paperezko poltsa ekologikoak. Prest ditugu saltokia jarri behar dutenei banatzeko. Ea sagarrez bete bete eginda ikusten ditugun igandean!\tAzaroak 18. 16 partehartzaile XI. Errezil Sagar Lehiaketan\n1.- PAKEA GALDOS 2.- ELISA ALUSTIZA 3.- ANA Mª EGIGUREN 4.- PILAR ETXEBERRIA 5.- ISABEL ZUMALAKARREGI 6.- IÑAKI MAIZ 7.- MARIA JESUS GARCIA 8.- JUANI LAZKANO 9.- NIKOLAS IGARZABAL 10.- GOTZONE ARRONDO 11.- XABIER ARRATIBEL 12.- MARIA ETXEZARRETA 13.- JUAN ELOSEGI 14.- JOSE Mª MUJIKA 15.- SANTIAGO REDONDO 16.- ANTTONI MURGIONDO Argazkia: Aimar Maiz\tAzaroak 18. 14 partehartzaile Sagar goxoaren VII. lehiaketan\n1.- PAKEA GALDOS-GABINA ETXEBERRIA 2.- ANA Mª EGIGUREN 3.- PILAR ETXEBERRIA 4.- Mª ISABEL ZUMALAKARREGI 5.- IÑAKI MAIZ 6.- MARIA JESUS GARCIA 7.- GOTZONE ARRONDO 8.- XABIER ARRATIBEL 9.- MARIA ETXEZARRETA 10.- NEKANE AGIRRE 11.- GABINA ETXEBERRIA 12.- AMELIA JAUREGI 13.- JUAN ELOSEGI 14.- ANTTONI MURGIONDO Argazkia: Aimar Maiz\tAzaroak 18. 12 Gabiriarrek jarriko dute saltokia\n1.- PAKEA GALDOS-GABINA ETXEBERRIA 2.- Mª ISABEL ZUMALAKARREGI 3.- IÑAKI MAIZ 4.- JUANI LAZKANO 5.- GOTZONE ARRONDO 6.- XABIER ARRATIBEL 7.- MARIA ETXEZARRETA 8.- AMELIA JAUREGI 9.- JUAN ELOSEGI 10.- JOSE Mª MUJIKA 11.- SANTIAGO REDONDO 12.- ANTTONI MURGIONDO Argazkia: Aimar Maiz\tAzaroak 18. Martin Irazustabarrena omenduen artean\n2004ko feriako argazkia da, Martin Irazustabarrena, ostatuko Martin, Goierri Telebistako kazetariekin. Martin epai mahaikide izaten genuen. Zintzo, urtero gurekin aritzen zen fin errezil sagar lehiaketa prestatzen, eta egunean bertan, esan bezala, epai mahaikide. Orain urte batzuk zendu zen eta igandean jasoko du beste batzuren artean, ongi merezitako errekonozimendua edo omenaldia. Mila esker Martin! Argazkia: Ainhoa Aizpuru\tAzaroak 18. 2008ko Errezil sagar saskirik onena\nIrudietan duzue 2008ko lehiaketan irabazlea suertatu zen saskia. Ikusgarria benetan, eta txarrena argazkietan ezin dela usainik hantzeman. Horretarako Gabiriara etorri behar igandean! Argazkia: Ainhoa Aizpuru\tAzaroak 18. Horrelakoa izanda pisu elektronikoa zertarako?\nUrkiola baserriko pisuak atentzioa deittu zigun. Urte pila izango ditu baina oraindik ere martxan. eta igande honetan ere beraien saltokian izango dute eta ez erakusteko bakarrik, lanerako, errezil sagarrak pisatzeko. Urkiolakoek irudian agertzen den bezala, saria jaso zuten joan zen ferian. Seguru aurten ere errezil ikusgarriak ekarriko dituztela. Argazkia: Ainhoa Aizpuru\tAzaroak 18. Sagar goxorako epai mahaia prest\nAurreko Errezil sagar goxoko lehiaketako epeimahai duzue lanean. Aurten ere horietatik bi gurekin izango ditugu. Iker Markinez, ezkerrean, Ormaiztegiko Kuko jatetxeko sukaldaria eta bere ondoan, Lontxo Ormazabal, Gabiriako Korta jatetxekoa, hau ere sukaldaria. Lontxoren esanetan, kalitate ezinhobeko goxoak aurkezten dituzte lehiaketara. eta bere garrantzia ongi eman omen behar zaio. Aurten ere ez dute lan erraza izango onena aukeratzeko... Iker eta Lontxo 2010ean sagar goxoak dastatzen. Argazkia: Ainhoa Aizpuru\tAzaroak 18. Menbrillua egite erakusketa\n2010ko ferian Hirubideko Gabina aritu zen jendeari errezil sagar menbrillu edo goxoa nola egiten zen erakusten. Bere esanetan jende asko hurbildu omen zitzaion galdezka, sagar eta azukre kantitatea, egoste denbora, sagarra azalarekin edo ez... aurtengoa bi irakasle izango ditugu, Izar Buruko Klara Arzelus eta Landetako Nekane Agirre. Azken hau menbrillua egiten saria jasotakoa da aurreko ekitaldietan. Aurtengoan ere leku berezia izango du sagar goxo lehiaketak. Lehiaketaren ondoren probatzeko aukera ere izango da. Sagarrak saltzeaz gain bertan egin zuen sagar goxoa. Argazkia: Ainhoa Aizpuru\tAzaroak 18. Aurtengo kartela\nHauxe izango da han eta hemen ikusiko duzuen hormirudia. Geroz eta gutxiago falta da!!!\tAzaroak 18.Elkarrizketa Ana Mari Egigureni\nElkarrizketa egin diogu Errotaetxe baserriko Ana Mari Egigureni, ardi da feriarako prestatzen. Aurten badirudi azaroaren 18 izango dela errezil sagar feria? zer nolako uzta duzu, nolako sagarrak eramango dituzu? Uzta nahiko ederra. Sagarra bada, ale dexenteduna eta nahiko tamaina onekoa. Feriara sagarrik itxurazkoenak eraman ohi ditugu, nahiz eta guztiak nahiko antzekoak izan. Udara lehor joan da eta orain euria, aleak mardulduko al dira? Lehor joan da bai, vaina azken egunetako euria gustora hartu dugu, berandu xamara egin du, horixe pena. Marduldu beharrekoa mardulduta dago iada. Krisia ere badugu eta zenbat sagar ari da saltzen? Guk orain arte bezala sagardotegietara saltzen dugu eta suertez hori egin dugu aurten ere. Nola ikusten duzu errezil sagar feria, Gabirian horrenbetse ekoizle egotea... Oso ondo. Zenbat eta ekoizle geihago, feria aberasgarriagoa da. Bisitan datorrenaentzat ere aukera gehiago eta herriarentzat oso harro egoteko arrazoaia dela usted ut. Zenbat lan kentzen dizute sagastiek? gainean egon behar... Lana kendu? Guri podetzen ematen digu lana. Ez da lan txarra, baina egin egin behar… Zenbat errezil sagar kilo jasotzea espero duzu? horietatik zenbat feriara?…\tIrailetik abendu bukaerara hara zer bidea!\nFederación Andaluza de Consumidores y Productores Ecológicos (FACPE)-k, zintzilikatu duen irudia da. Ederra iruditu zaigu. Zuhaitzetako ostoak erortzen hasten direnetik aurrera frutuak biltzeko garaia ere badela adierazten du. Udazkena ere bikaina dela. Tartean gure errezil sagarra biltzeko. Gordetzeko moduko irudia, bitxia ... Azaroak 18. Berrikuntza ferian: txertatze eta kimatze ikastaroa\nAurtengo berrikuntzetako bat, kimatze eta txertaze ikastaroa izango da. Gabiriako Altzibar loradenda etxeak zuhaitzak jarriko ditu eta han bertan ikastaroa emango da. Josu Osa adituak emango ditu eskolak. Lehen aldiz egingo da hau eta seguru interesgarria izango dela oso. Modu eta egiteko era desberdinak izaten dira, ilargia,... hainbat gauza kontua hartu behar omen dira eta ikasteko aukera ona izango dela uste dugu. 11:30etan izango da ostau aurrean. Azaroak 18. Xagar goxorako edo menbrilurako izena ematen segi!\nAri da jendea pixkanaka animatzen. Ari da jendea izena ematen menbrilu lehiaketarako. Bildutako lehen sagarrekin egiten omen da sagar goxo edo menbrilurik onena, hasierako horiek izaten omen dute "pektina" gehien, sagar orea gogortzen laguntzen duena. Beraz etxeetako sukaldetan seguru ari direla jo eta fuego menbrilua egiten. Azaroaren 18an irudietan dituzuen bezelakoak izango dira ikusgai. Eta hori bakarrik ez irabazlea jakin ondoren, dastatzeko aukera ere izango da. Gabiriarrok animatu izena ematera eta gainontzekoak probatu nahi izanez gero, badakizue, azaroaren 18an Gabirira! Argazkia: Aimar Maiz\tAzaroak 18. 2010eko irabazleak gogoratuz\n2010ean Hamargarren urtez lehiaketa egin zen, herriko 16 baserritatik aurkeztu zituzten bina saskikada sagarrekin. Bestetik, seigarren aldiz sagar-goxo edo menbrilu lehiaketa ere izan zen. 15 partaide izan zituen.Berrikuntza batzuk egin zizkioten Gabiriako Udalak eta Erbie antolatzaileek. Batetik, lehiaketa kutsua ezabatze aldera ez zuten sailkapenik zehaztu sagar sariketan. Lau onentsuenak saritu zituzten, denak berdin. Itsasoko Pott tailerreko zeramikazko eskultura bana eta diru-saria jaso zuten lau lehenek: Pakea Galdos (Etxeberritxo), Anttoni Murgiondo (Bekoetxe), Jose Mari Mujika (Noare) eta Xabier Arratibel (Urkiola). Menbrilu lehiaketa Katarain baserriko Pedro Iztuetak aurkeztutakoak irabazi zuen.Bestetik, baserriko produktuen azoka ere izan zen Azaroak 18. Elkarrizketa Gabino Murua antolatzaile buruari\nAurten badirudi azaroaren 18 izango dela errezil sagar feria, zer nolako nobedadeak izango dira? Bai, halaxe da, Errezil sagarraren inguruko lehiaketa eta azoka azaroaren hirugarren igandean egin ohi da, eta, ondorioz, aurten azaroaren 18an egingo dugu. Berrikuntzei dagokienez, aurten lehenengo aldiz txertaketa eta inausketari buruzko saio praktikoa egingo dugu eta Josu Osa etorriko zaigu saio hori ematera. Uda lehor joan da eta orain euria, aleak mardulduko al dira? Bai, azken urteotako joera nagusitu zaigu aurten ere eta uda oso lehorra izan dugu, uztailean, abuztuan eta irailean, guztira, 60 litro baino ez. Dena den, urrian euri asko egin du eta horrek eragina izan du eta alea nabarmen hazi da azken hilabete honetan. krisia ere badugu eta zenbat sagar ari da saltzen? zenbat saltzeko esperantza? antolatzeko arazorik? Krisiaren eragina nabarmena da, eskualde honetan oraindik gehiegi nabarmentzen ez bada ere, gero eta jende gehiago dago lanik gabe eta ondorioz zenbat gastatzen den begiratu egin behar. Dena dela, Gabonak inguratu ahala, uste dut, aurten ere ondo salduko dela errezil sagarra, ohitura handia baitago garai horretan konpotan edo erreta jateko. Nola ikusten duzu…\tAzaroaren 18an Gabiriako errezil sagar feria\nAzaroaren 18an egingo da Gabiriako errezil sagar feria Atzo, urriaren 4an, Erbie elkartean egindako bilera irekian erabaki zen aurtengo Gabiriako errezil sagar feria azaroko hirugarren igandean ospatzea. Erbie elkarteko feriaren arduradunez gain, hainbat herritarrek parte hartu zuten bileran eta aurrera pausoak emateko asmoa azaldu, ideia berriak bota eta hasierako zenbait erabaki hartzeko balio izan zuen. Bi hilabete baino gutxiago geratzen da eta lana barra-barra dago. Sagarrak agintzen du, feria egin edo ez egiteko aukera, horregaitik utzi zen opor ondorenerako erabakia. Sagarrondoek baietz esaten dute eta erronka aurrean dugu; datorren hilabetean festa izango dugu Gabirian. Hartutako lehen aurreakordioak betzen hasi eta bakoitzak etxeko lanak egin ondoren hilabate honen bukaeran, beste bilera bat egitekotan geratu ginen. Aurrerantzean, sarri xamar berri gehiago izango duzue, web honen bidez, baita Facebook eta twitterren bitartez ere. Animo eta ea feria arrakastatsua antolatzeko gai garen!\t240dik gora lagun Facebooken 20 egunetan!\nUrriko lehen eguenetan ireki genuen gure kontua facebooken eta ordutik hona 240 lagun baino gehiago gara Gabiriako Errezil Sagarraren inguruan. Eta aurrera goaz! Hilabete baino gutxiago geratzen da eta batzordea lanean ari da feria osatzen. Aurten gainera berrikuntza eta sorpresa batzu ere izango dira. Animo! twitterren ere jarraitu gaitzakezu: @errezila bilatuta\tGabiriako errezil sagarraren irudia\nOndoko irudia hemendik aurrera sarri samar ikusi ahal izango duzue. Gabiriako errezil sagarraren feriak badu irudi korporatiboa. Garrantzitsua da edozein proiektuk irudi ikusgarria eta polita edukitzea eta guk badugula uste dugu. Meritua, ACV multimedia enpresa Ordiziarrarena da. Ikusi duen guztiari asko gustatu zaio. Gure ahaleginak egingo ditugu ahalik eta gehieen gure marka ikusi dadin.\tPedro Iztueta eta Katarain baserrikoen joan den urteko uzta!\nPedro Iztueta eta Katarain baserrikoen joan den urteko uzta! Irudietan duzuen argazikiak ez du photoshop ikuturik. Joan den urtean Katarain baserrikoek izan zuten uztaren adibide bat da. Ederki asko mimatzen dituzte sagarrak Pedro Iztueta eta bere familikoek. Sagasti izagurraia daukate eta aurten izango da beraien sagarrak ferian ikusteko aukera. Aurten sagar urtea omen da, bi urtez behin izaten omen da uzta ona eta aurten tokatzen da. Beraz, ferian ale ederrak ikusiko ditugu. Kataraingoek hala ere, lan asko egiten dute uzta urtero izateko. Bejondeizuela!\tEta sagar goxoak ere izango du bere lekua\nErrezil sagarrak bakarrik ez, beraiekin egindako menbrilu edo sagar goxoak ere izango du bere lekua. Sagar onetik goxo ederra atera behar du, baino ematen du nahiko lan. Noiz bildutako sagarra, zenbat egosi, zenbat gozo bota,... baditu bere trukotxoak. Herritarrek egindako goxoak erakusgai jarriko dira eta onena ere zein den epaile batzuk esango dute. Baina onena bukaeran dator. Aurkeztu direnetik probatzeko aukera izango da. Epaimahaiak beti adierazi izan du, oso kalitate oneko sagar goxoak aurkezten direla eta Sagarrei adina meritu eman behar zaiela. Ideia hartu eta antolatzaile batzordea hori hobetzeko lana egiten ari da.\t150 lagun astebeten! eta gehiagora goaz!\nAstebete inguru izango da Facebooken kontua ireki eta lagun bila hasi ginenetik. Erantzuna oso ona iza da. Momentuz, 150 lagunek jarraituko dute Gabiriako Errezil Sagar Feriaren kontua. Eta gehiagora goaz... lagunen artean Gabiriarrak, sukaldariak, sagardotegiak... daude. Eman honen berri eta gonbidatu gure lagun egiteko!!!\tTweet\nAukeratu ekoizleaAgerreberri BaserriaAranburu GarakoaBekoetxe BaserriaEguzkitza BaserriaElizazpi BaserriaErrotaberri BaserriaErrotaetxe BaserriaEtxeberritxo BaserriaIdarraga BaserriaIzar Handi BaserriaKatarain BaserriaLandeta BaserriaNoare BaserriaNoare Etxeberri BaserriaOñatibi Txiki BaserriaUrkiola BaserriaZuazola Goikoa Baserria\nCopyright © 2011 www.errezilsagarra.com · info@errezilsagarra.com\nACV multimedia-k garatua


Hormategiek eragindako erliebe formak\nHormategiek erliebean duten eragina ondorengo mekanismoetan oinarritzen da: higadura, garraioa eta metatzea.\nIzotzak eragiten duen higadura hormategiaren lodieraren eta bere higiduraren lastertasunaren araberakoa izaten da.\nHormategiek zatiki handiak nahiz txikiak garraiatzen dituzte, eta horiek hormategiaren hondotik gertu bilduta geratzen dira; zenbaitetan ordea zatiki batzuk hormategi gainera eror daitezke, eta finenak izotzaren barnera sartu.\nMetatzea batik bat ablazio guneetan edo izotza urtzen den lekuetan gertatzen da, eta halakotan materiala nahasirik geratzen da.\nZenbaitetan, baldin eta izotza higakinez betetzen bada, eta hormategi azpia malkortsua baldin bada, materiala hormategiaren azpiko lurrean metatzen da zuzenean.\nHormategiek eragiten dituzten forma bereziak metatzearen edo higaduraren ondorio dira.\nInlandsisekin lotuak dauden higadura formak oso desberdinak izan daitezke: ildo sinpleenetatik hasita, gainalde osoaren berrantolaketaraino; halakoetan, guztiz desagertzen dira ibaiek lehendik eragindako arrastoak, eta hormategiak sortutako sakonguneetan aintzira eta padura asko eratzen dira, ur hustubideen sare konplexu eta nahasi batekin.\nHormategi alpinoek, zirkuak zulatuz mendien isurialdeetan, mendi gailurrak eratu dituzte; horrez gainera, lehendikako ibai haranak, U itxura emanez, zabaldu dituzte, eta ibar eskegi ikusgarriak sortu dituzte hormategi txikiak askoz ere sakonagoa den hormategi nagusiarekin elkartzen diren puntuan.\nMetatze moduak zuzenak izan daitezke, batez ere geruzak osatu gabeko morrenak sorrarazten dituztenak, hormategiaren albo nahiz aurreko aldean; baina badira zeharkako metatze moduak ere.\nZeharkako metatze horiei hormategi-ibaiko ere esaten zaie, metatze geruzadunak edo sailkatuak dira, eta hormategiko izotzaren mugetatik kanpora garraiatu ditu fusiotik ateratako urak.\nHormategiek eragindako erliebearen formak dira lur azaleko egitura berrienak, faila berrienak eta sumendien jarduera alde batera utzita.\nOso eskualde handiak hartzen dituzte latitude garai eta ertainetan, Antartida osoa barne, eta gailur eta ibar ederrak eratu dituzte hormategi alpinoak egon ziren edo oraindik ere badauden lekuetan.\nHormategiak beti izan dira, eta badira, higaduraren eta materialen garraioaren eragile garrantzitsuak. Dirudienez, pleistozenoko hormategiak beren beheko aldeetan deiekzioz zamatu ziren; deiekzio horiek tamaina guztietako higakinak omen ziren, buztinetatik hasi eta harri handietaraino, gehienak hormategia igarotzen zen lekuetatik erauziak. Ez dago oraindik erabat argi gaur egungo hormategiek nola eragiten duten higadura, baina badirudi blokeak erauziz eta urraduraz gertatzen dela. Nolanahi ere, oso eraginkorra da hormategien higadura lana; hala, ibilgu harritsuetan, hormategien eragina ibaiek eragindako higadura baino hamar edo hogei aldiz handiagoa izaten da. Batez besteko higadura glaziarra, 0,05 eta 3,0 milimetro urteko (mm/ urte) bitartekoa da.\nDirudienez, hormategietako izotza, plastikoa izaki, erregolito zatikien gainetik eta mantu harritsuko bloke askeen gainetik isurtzen da; eta hormategia lerratzen den neurrian, materiala altxatu egiten du, eta beherantz bultzatzen. Material erauziak, orduan, izotza igarotzen den gainazala urratzen du, eta, korrosioz, topografia biribil eta leuna sortzen du. Hormategiaren ekintza, hain zuzen, lixa paper oso lodi batek egiten duenaren antzekoa da, irregulartasun handienak leun-leunak geratzen direlako baina, era berean, zirrikitu txikiagoak, ildoak eta urradurak ere sortzen dira.\nHormategi batek eragiten duen higaduraren batez bestekoa hormategiaren izotzlodierarekin eta lerratze lastertasunarekin dago lotua, baina badira beste eragile batzuk ere kontuan hartu beharrekoak, hala higakinen nolakotasuna eta zenbatekoa, eta hormategi azpiko haitzaren erresistentzia.\nHala ere, oraindik ez dago argi zein faktore den garrantzitsuena, lodiera ala lastertasuna.\nNolanahi ere, ibar glaziar batzuk asko hondoratzen dira ibarraren beheko aldean, alegia, hormategiek bat egin zuten gunean, horren ondoriozko hormategiaren lodieraren eta isuri lastertasunaren gehitzearekin.\nHauek dira higadura glaziarraren prozesu orokorrenak: urradura, bloke erauztea, ibilguko harkaitzen apurtzea, fusioko uraren bidezko higadura eta higakinen garraiatzea.\nHormategietako paretetako harkaitzaren hausturetan elur ura sartzen denean abia daitezke mekanismo horiek. Ur hori izoztu egiten da, berriro kristaldu eta harkaitza puskatu egiten du, hormategiari eransten zaizkion zati txikitan. Azpitik, ordea, lehen esan bezala, izotza plastikotasunez mugitzen da, bloke diaklasadunak erauzten ditu eta birrindu egiten ditu, batzuetan txiki-txiki egin arte. Hormategiak birrindutako materia harritsuari haitz hautsa edo irina esaten zaio, eta horrek ematen die fusioko ura daramaten uharrei beren esne kolore berezia. Izotzean garraiatzen diren haitz zatiak neurri guztietakoak izaten dira, eta ibilgu harritsuan herrestan doazela, ingurua gastatu, azala zuritu eta ildokatu egiten dute. Prozesu horri urradura esaten zaio.\nAntzinako ibar glaziarretako azal harritsu gogorrek hormategi ildo esaten zaienurratu gutxi-asko finak izaten dituzte, eta garraiatu diren harkaitz zatien ertz zorrotzak ibilgu harritsua igurtzi izanaren ondorioz sortuak dira.\nHormategietako fusioko ura kontuan hartu beharreko elementua da, higaduraren eragile garrantzitsua izaten baita izotz geruzen azpian eta ibar glaziarretan. Fusioko uraren isuriak, hormategiaren azpian, eragin handia izan dezake tuneletan barrena badoa, izan ere, presio hidrostatiko handia sorraraz dezake, korrosioz edo zulaketaz higatzeko gai dena, eta barrunbeak, hormategipeko haitzarteak, erretenak etab. ere eragin ditzake hormategiaren ibilguan. Bestalde, meteorizazioz eta hormategiaren hausturaz sortutako higakin asko garraia edo nahas dezake fusioko urak; prozesu hori oso eraginkorra da, sedimentu meheetan batez ere.\nMateriala hormategiari eransten zaionean, hondoko partean garraiatzen da normalean.\nHormategi gaineko geruzetan, gehienetan, ez da higakinik izaten; baina hormategi alpinoen goiko partean aurki daiteke materialen bat, zeren harkaitzek, izozteen ondorioz, meteorizazioa izan baitezakete eta ibarraren alboetako hormetatik izotzaren gainera eror baitaitezke; era berean, material finena ere izotzeraino herrestan eramana gerta daiteke. Hormategiek berdin-berdin garraiatzen dituzte zatiki handiak nahiz txikiak, izotzaren likatasunari eta bolumen handiari esker. Hori dela-eta, hau esan daiteke izotzaren likatasunari buruz: gorputz gotor baten likatasuna, eragiten dioten indarren pean gorputz horrek hautsi gabe moldatzeko duen erraztasuna da. Hormategi batean, ezaugarri horri esker, izotzak, hautsi gabe, bidean aurkitzen duen edozein objektu ingura dezake.\nHormategiek beren zama zuzenean metatzen dute, ablazio edo kolmatazio bidez, edota zeharka, hormategitik datozen ur lasterren bidez. Ablazioa batez beste hormategiaren mugimenduaren parekoa baldin bada, higakinak hormategiaren ertzetan metatzen dira. Ablazioak hormategiaren mugimendua gainditzen badu, ordea, hormategiaren aurreko aldeak atzeraka egiten du, eta atzean uzten du izotzaren fusiotik ateratako urak ezin garraia dezakeen materiala. Kolmatazioa ere metatze zuzena da. Hormategiek higakin kopuru handiak badaramatzate azpialdean, izotzak aurrera egin ahala higakin horien geruzak hormategi azpiko lurrean gera daitezke harrapatuta. Metatze zuzenen kasuan, materialaren sailkapenik ez da batere gertatzen; materiala, hortaz, batere mailakatu gabe, neurri desberdineko zatikien nahasketaz osatua izaten da gehienetan.\nIzotzaren fusioko urak hormategitik urruti eramandako materiala geruzatan metaturik geratzen da, hormategiaren parean edo jatorria hormategian duten ibaien ibilguetan zehar.\nHormategien ekintzak eragindako erliebearen formak\nHormategiek, higaduraz ala metatzez jardun, erliebe forma desberdinak sorrarazten dituzte. Hala ere, ibaien edota itsasoaren higadurak aldez aurretik eragindako egiturak moldatu baizik ez ditu egiten askotan hormategien eraginak. Higadura glaziarra oso nabarmena da ingurune menditsuetan, izotzaren isuria, mendi garaien tarte estuetatik bideratua, aski lasterra izan zelako; baina halakoetan ere, argi ikusten da ibaiek lehenagotik sorturiko higadura. Erliebe apaleko lekuetan, aitzitik,izotz geruzek eragindako higadura gainaldeko parteetan baino ez da nabaritzen, eta, hala, ibarrak leunduak, eta punturik zorrotzenak biribilduak ageri dira.\nBestalde, metatzeen zenbatekoa asko aldatzen da leku batetik bestera. Izan ere, leku batzuetan higakinen geruza finegia da erliebearen jatorrizko edo hasierako formak estaltzeko; beste batzuetan, ordea, lodia izanik, bere forma topografiko berezia taxutu ahal izan du.\nInlandsisen higaduraren ondorioak\nHormategi kontinentalek edo inlandsisek, poliki eta lurra erabat estaliz mugitzen baitira, erregolitoa (edo material harritsu zatitua) eta mantu harritsu gotorraren zati bat erauzi eta birrindu zuten, atzean gainazal leun eta lauak utziz. Mendiak, bestalde, muino biribildu eta leun bihurtu ziren, edo harkaitz hutsez osatuak; eta ibarrak, berriz, ireki eta zabaldu egin ziren, alboetako oztopoak suntsitzen ziren neurrian. Eremu batean zein bestean, hormategien higadurak muino asimetrikoak sorrarazi zituen, alde batean isurialde leun eta lauak eta, bestean, isurialde aldapatsu eta zorrotzak dituztenak. Isurialde leunetako muinoak, edo stoss-ak, aurre egiten baitzieten hormategiaren norabideari, lautu egin ziren igurtziaren ondorioz, eta kontrako isurialdeak berriz, edo lee-ak, malkartsuak geratu ziren, hormategiak haitzak erauzi zituelako.\nIzotzaldietan higatu ziren haitzak harribiribilduak dira. Erregolitoa ez da eraldatu, edo oso gutxi, izotzak higatu berri dituen egitura horien gainean. Oraindik ere ikus daitezke hozkak eta ildoak izotz masaren eraginpean egon ziren harkaitzen gainean, harri biribilduen gainean hormategiak gogor eutsitako haitz sendo eta zorrotzek grabatuak.\nHormategi kontinentalek eragindako higadurak zeharo aldatu zituen lehenagotik zeuden uraren hustubide sareak. Ibaiek sortutako ibar zahar batzuk, hormategien eraginpean, sakonago bihurtu ziren, edota hormategi higakinez erdi beteak geratu ziren.\nGeruza harritsua ahula zen edo pitzadurak zeuzkan lekuetan, izotzak erauzi eta higatu egin zuen, eta arro itxiak sortu ziren ibarren hondoan, geroago, hormategiak urtu zirenean, aintzira bilakatu zirenak. Ibarretako hondoen desnibelek bilakaera desberdinak izan zituzten: arro sail bat sortu zen, edota, bertako metatze eta higadura baldintzen arabera, lau edota malkartsu bihurtu ziren. Hormategiak urtzean, hormategiek eratutako malden egiturara moldatu behar izan zuten ibaiek. Malda horietan gertatutako haustura malkartsuek edo desnibelen inbertsioek ur hustubideen sare nahasi bat eratu zuten, zingirek, aintzirek, ur lasterrek eta ur-jauziek baino eteten ez zutena.\nForma irregularreko eta neurri desberdineko aintzira kopuru handi bat da, hain zuzen ere, hormategiek higatu izan dituzten inguruneen ezaugarri fisiko bereizgarria.\nBeraz, hormategi kontinentalek edo inlandsisek eragindako higadurak eremu garaiak biribildu eta higatu zituen, ibarrak zabaldu, aintzirek hartzen zituzten arro harritsuak zulatu, eta aurreko hustubide sistema aldatu zuen.\nHormategi alpinoen higaduraren ondorioak\nHormategi alpinoen higadurak asko aldatu du mendi sistema garai gehienen itxura, nahiz eta aldez aurreko ibai egiturak hormategiaren isuria bideratu. Jakina da hormategi garrantzitsuenak ibar zabalenetan egoten zirela, eta hormategi horiei txikiagoak elkartzen zitzaizkiela; sistema hori ere izotzaldiaren aurreko drenaje sistemaren emaitza da. Izotzak ibarrak bete zituen,harik eta geruza aski lodi bat osatu arte.\nMasak, isuri ahala, ibarreko isurialdeak eta hondoa zulatzen eta suntsitzen zituen, eta, horrela, hasieran V forma zena (ibarrean), pixkana-pixkana U forma bihurtu zen. Ibarraren U formako sekzio zeharkako hori, neurri batean, hormategiaren higadura izotzaren lodieraren mendeko izatearen ondorioz sortu zen. Higadurarik garrantzitsuena ibaiek sortutako ibarraren hondoan gertatu zen, izotz masa askoz ere sakonagoa zen lekuetan. Higadura gutxiagotu egin zen, ordea, ibarreko isurialdeen goialdean, izotz geruza finagoa zen lekuetan.\nIzotzaren bolumena eta isuriaren lastertasuna, gehienetan, handiagoak izan ziren hormategi nagusian adarretan baino; ibarnagusia, beraz, lehenago higatu zen inguruko ibarrak, edo ibar-adarrak, baino. Hortaz, ibar nagusiko hondoa baino askoz ere gorago geratu ziren ibar-adarren alboetako hormak. Izotza urtzean, beraz, ibar esekiak agertu ziren, alegia, esekita daudela diruditenak, ez baitaude ibar nagusiaren maila berean, eta, oro har, ur-jauziak izaten dituzte.\nIbar glaziarrak, askotan, anfiteatro sakonen modura egituratu ziren beren alde altuenetan, albo garai eta maldatsuekin, eta arro harritsuko hondo zabalarekin. Zirkuak dira, eta bertan elurra metatzen da, eta izotz bilakatzen; zirku horiek mendietako isurialdeetan eratu bide dira, zein eragileren jardun bateratuaren ondorioz: masaren mugimendua, hormategien higadura eta gelifrakzioa (haitzaren haustura prozesua, haitz horren poroak eta pitzadurak betetzen duen uraren aldizkako izozte-urtzeen ondoriozkoa).\nElurraren eta elurtegiaren azpian ura behin eta berriro izozten eta urtzen delarik, mendietako alboetako zati harritsuak erauzten dira. Zati horiek maldan behera garraiatzen dira elur pikortsuaren eta gainazal harritsuaren tartean, eta pixkana-pixkana eransten zaizkio hormategiari.\nHanditzen ari den zirkutik hormategia kanporantz isurtzen den neurrian, higatu eta erauzi egiten du zirkuko zorua, eta horrela, denborarekin, arro harritsu bat sortzen da.\nHormategiek eragindako higadura etengabeak forma fisiko desberdin asko sortzen ditu mendi alboetan. Mendi bakar bateko hainbat isurialdetan era eta higa ditzakete zirkuak. Zirkuak taxutzen diren bitartean, beren isurialdeak gurutzatu egiten dira eta piramide formako gailur malkartsuak sortzen dira, izotzaldi alpinoa izan duten mendietan ohiko irudi izaten direnak. Zirkuen arteko harkaitz malkartsuetan, askotan, gelifrakzioaren ondorioz, gailur puntazorrotzak, eta koskadunak sortzen dira. Gainera, askotan, zirkuak oso higaturik geratzen dira, beren arteko muga, aldez, desagertu egiten da, eta tarte estu bat sortzen da, col esaten zaiona; sakongune baten antzeko profila izaten du tarte horrek.\nIzotzaldi alpinoak paisajean duen eragina bikoitza da. Izotz azpian geratu ziren erliebearen formak, igurtziak eta marruskatuak, biribilduak gertatu dira; izotzaren gainetik geratutakoak, berriz, egitura zorrotzak bihurtu dira. Erliebeak, beraz, nongoa den, alde handiak izaten ditu: ibarren beheko isurialdeak eta hondoak lauak dira, eta haitz eta gailur gorenak zorrotzak eta malkartsuak. Areago, egitura naturaletan, hormategi alpinoek higatutako mendiak izaten dira, paisajearen ikuspegitik, ikusgarrienetakoak.\nInlandsisen metatzearen ondorioak Haitzartea\nMetatze glaziarrak, edo driftak, bi eratakoak izaten dira, batez ere: tillak eta higakin glaziar geruzatuak. Tilla hormategiek eragindako metatze zuzena da, neurri guztietako harri pusken nahasketaz osatua, geruzarik eratu gabe. Higakin glaziar geruzatuak, bestalde, ibaiek utzitako sedimentuak dira, izotzaren fusioko urak edo izotzaldiaren ertzeko noizbehinkako aintzirak eratuak. Zeharkako metatze horiek legarrez, hondarrez, lohiaz edo buztinez osatutako geruzak dira, sailkatuak eta geruzatuak.\nHormategi alpinoek eta kontinentalek antzeko metatze moduak eratzen dituzte; alabaina, hormategi kontinentalen metatzeak askoz ere zabalagoak izaten dira, eta, era berean, askoz ere handiagoak izaten dira askotan agradazio glaziarrez sorturiko formak (jatorri kontinentaleko, edo kasu honetan hormategiko jatorriko materialen metatzeaz sortu direnak). Horregatik, garrantzi handiagoa dute gaur egungo paisajean hormategi kontinentalen edo inlandsisen metatzeek, hormategi alpinoen metatzeek baino.\nHormategien metatze zuzena\nMetatze glaziar zuzenaren nolakotasunak adierazten du sistema glaziarraren egoera. Sistema oreka dinamikozko egoeran dagoenean, izotzaren ertzen inguruan metatzen dira higakinak. Sistemak oreka galtzen duenean, ordea, materiala hormategiaren azpian metatzen da, aurre nahiz atzera egiten duenean. Izotzaren higidura proportzioa eta ablazio proportzioa (alegia, urtzen den izotz edo elur kopurua guztira) orekatzen direnean, hormategiaren aurreko aldea orekatuta mantentzen da; baina materiala etengabe bultzatzen du aurrerantz, eta hormategiaren aurrealdean zehar metatzen da.\nHigakin heterogeneo horiek izotz geldian metatzen dira, eta hormategiak atzera egiten duenean lurraren gainean azaltzen dira nahasirik; metatze horri morrena esaten zaio. Hormategiaren zati zabaleneko morrenari azken morrena esaten zaio. Hormategiaren aurrealdeak atzeraka egitean gertatzen diren etenaldietan berriz, atzeranzko azken morrenak direlakoak sortzen dira.\nIzotza desagertzen denean, muino txikiak eta barrunbeak dituzten zerrenden antza hartzen dute morrenek, topografia malkartsua duten girlanden itxuran zabaldurik.Morrenen artean geratzen den eremua izotzaren azpian metatutako till geruzek estaltzen dute askotan, zelai glaziarra deritzana sortu arte. Kontuan izan beharrekoa da, gainera, mugitzen ari zen izotzaren behereneko zatiak deiekzioz zamatuegiak geratu zirenean metatu zirela higakin horiek, hainbeste non izotzak urtu eta atzeraka egiten zuenean metatu baitzen zama hori. Metatze prozesu desberdin horren ondorioz zelai glaziarren gainaldeak, oro har, leunak eta lauak izaten dira, goragune zabal apalak eta sakongune txiki zabalak dituztenak.\nHormategiaren aurretik erliebea nabarmena izan zen gainaldeetan edo higakinen mantua mehea den lekuetan, oraindik ere antzematen zaio ingurunearen jatorrizko itxurari; baina beste leku batzuetan, morrena muinoek eta metatzeek guztiz estaltzen dute hormategia baino lehen inguruneak zuen itxura.\nZelai glaziar batzuetan muino lauez osatutako multzoak agertzen dira, baleen bizkarraldeen antza dutenak; drumlin esaten zaie, eta, oro har, azken morrenaren edo atzeranzko morrenaren atzealdean egoten dira. Ia kilometro bete luze, ehundaka metro batzuk eta hamabost-hogeita hamar metro garai izaten dira drumlinak. Gehienetan ehun muinoko multzoak, edo handiagoak, izaten dira, eta modu berezian egoten dira lerrokatuak; izan ere, drumlin bakoitzaren isurialde maldatsua izotz masa isurtzen zen norabidearen aurrez aurre egoten da, eta muinoaren ardatza norabide horrekiko paralelo. Drumlinak izotz geruzen ertzen azpian metatu ziren, eta, dirudienez, hormategiak eragin baino lehenago gainazalean zegoen irregulartasunen baten gainean sortu ziren higakin glaziarren metatzeak finkaturik geratu zirenean.\nHormategien zeharkako metatzea\nHigakin glaziar geruzatuak, askotan metatze glaziar-ibaikoa ere esaten zaienak,beren egituraren, osaeraren eta hormategiaren aurrealdeari buruz duten posizioaren arabera sailkatzen dira. Oso urruti, ordea, morrenak baino haruntzago, zelai glaziaribaikoak ager daitezke, isurialde lau eta leunekoak, eta legar eta hondarrezko pilaketa zakar geruzatuez osatuak. Zelai horiek oso zabalak dira, ia alubioizko konoak adina, izotzetik datozen higakinek osatzen dituzte eta fusioko urak garraiatzen ditu. Batzuetan pertza formako zulo edo barrunbeak aurki daitezke bertan, kettle holes deituak, zenbaitetan aintzira bihurtuak.\nHormategi nagusiak atzera egin zuenean bertan geratu ziren izotz bloke geldien posizioa adierazten dute sakongune horiek; eta izotzezko bloke geldi hori urtu zenean, zulo edo sakongune bat geratu zen izotzaren lekuan, lehen aipaturiko kettle holea.Kameak eta kame terrazak hormategiaren ertzetan zehar metatu diren bestelako higakin geruzatuak dira. Kame terrazak hondarrez eta legarrez osatutako metatzeak dira, hormategiaren eta alboko ibarraren isurialdearen artean ibaiek utziak.\nIzotza desagertzen denean ibarretako isurialdeetan terraza moduan agertzen dira.\nKame horiek hasieran delta modukoak eratzen dituzte, edo hormategiaren alboaren kontra dauden alubioizko kono aldapatsuak; izotzak atzera egiten duenean metatze horiek, denborarekin, erori egiten dira, eta mendixka irregularrak sortzen dituzte.\nIzotzaren zulo edo sakonguneetan ere bil daitezke kameek eratzen dituzten metatzeak, eta hormategiak, atzera egiten duenean, lurrean uzten ditu.\nHigakin glaziar geruzatuak azal daitezke esker izeneko legar eta hondarrezko muino luze eta bihurgunetsutan ere. Egitura hauen jatorria behin behineko ibaietako fusioko urak eragindako metatzea izandaiteke, ibaiok hormategiaren azpialdean, tuneletan zehar, isurtzen zirenean. Esker batzuek, zenbait kilometro luze ere izan arren, ez dute aldaketarik izanaren markarik ia, eta, hori dela-eta, pentsa daiteke urtuz zihoan izotz geldiaren edo hilaren azpian metatu zirela, eta gerora ere, ez zirela batere mugitu.\nDenboraldi batez baino irauten ez zuten aintzira glaziarren hondoan, higakin glaziarrez osatutako zenbait metatzea ondo geruzatuak geratu ziren, eta, era horretan, aintzira horiek desagertu zirenean, aintzira glaziarren ordokiak sortu ziren. Aintzira glaziar horiek leku jakinetan sortu ziren, lurra hormategiaren aurrealdearen parean jaisten zen lekuetan; era horretan, arro itxi bat sortu zen hormategiaren ertzaren eta lur makurraren artean, edota hormategiaren aurrealdearen eta erliebeak ezarritako hesiaren artean ura pilatua geratzen zen lekuetan. Fusioko urak sedimentu fin asko ipini zuen aintzira hauen hondoan, lohizko eta buztinezko egitura geruzatuetan metaturik. Ehundura fineko geruza horiei barbe esaten zaie, eta, aldizkatuak baitauzkate geruza argiak eta ilunak, itxura orritsua izaten dute. Geruza horietako bakoitza sedimentazio urte bati dagokiola pentsatzen da. Udan, ura aski indartsu datorrenez gero, material lodiko geruza argiak baino ezin meta daitezke, eta neguan, ordea, aintzira izoztua baitago, buztinezko geruza iluna sedimentatzen da. Ezaugarri hori delaeta, Eskandinavia eta beste zenbait lekutako aintzira glaziarretako sedimentazioa datatzeko erabili izan dira barbe horiek. Lohi eta buztinaren sedimentazioak, geruzaz geruza, ordoki glaziarren gainalde uniformea sortu zuen aintzira horien hondoan.


Gure etxeetan gaudenez, etxeko lanak zein garrantzitsuak eta eskertxarrekoak diren ohartzeko aukera izan dugu. Etxe bat funtzionatzen mantentzeko beharrezko lan guzti horiek gure egunerokoan oharkabean edo gogait pasatzen zaizkigu. Itxialdiak balio dezala duten garrantzia eta lehentasuna onartzeko. Gure zeluletan antzeko zerbait gertatzen da, zelulen funtzionamendua mantentzeko gene asko daude, etxeko gene-lanak burutzen dituztenak.\nGene horiei “etxeko lan geneak” deitzen zaie. Zelula mota guztietan eta edozein egoeretan modu erregularrean funtzionatzen duten geneak dira. Hau da, berdin dio non eta noiz, beti adierazten dira, konstitutiboki aktibo daude. Hortaz, ondoriozta daiteke gene horiek zelula bat bizirik eta funtzionatzen mantentzeko gene-sorta minimoa direla.\nGizakion kasuan, gene horiek hainbat funtzio betetzen dituzte. Horien artean aurkitzen dira beste geneen funtzionamendua kontrolatzen dutenak, gene horien funtzioa areagotuz, txikituz edota zelula-konpartimentu ezberdinetatik aldatuz; DNA zaintzen dutenak eta beren kopiak egiten dituztenak; RNA sortzen dituztenak eta RNA proteinetara itzultzen dituztenak; zelularen zikloa (sortu – hazi – hil) kontrolatzen dutenak; zelularen metabolismoa kontrolatzen dutenak, hau da, energia eta beharrezko osagaiak lortzen dituzten geneak; eta zelularen egituraz arduratzen diren geneak, zelularen forma, konpartimentuak eta kanpo-harremanak bermatzeko.\nBetidanik pentsatu izan da gene horien aktibitatea egonkorra dela, berdin zuela egoera fisiologikoak (gaixorik egon ala ez). Horregatik hauetako gene batzuk oinarri bezala erabiltzen dira esperimentuen emaitzak kalibratzeko. Baina egonkortasun hori ez da beti horrela gene askorentzat. Izan ere, beti beti beti, baina beti beti beti funtzio egonkorra duten geneen kopurua 20 inguru da. Eta horiek bai oso baliagarriak direla esperimentuen kalibraziorako eta, horrela, ondorio zuzenetara heltzeko.\nHortaz, zaindu zuen etxeak modu egonkorrean, etxeko gene-lanak egiten dituzten geneek gure zelulek zaintzen dituzten bezala.


Itzulpena eta transkripzioa bideo marketinaren errendimendua hobetzeko Martech Zone\nOstirala, uztaila 3, 2020 Ostirala, uztaila 3, 2020 Douglas Karr\nKalitate handiko itzulpen enpresa bat bilatzea agian ez da zure bideo marketin kanpaina hobetzeko hartu beharreko biderik onena zehazterakoan pentsatzen duzun lehenengo gauza, baina agian hala beharko luke. Bideoak transkribatzeko zerbitzuek zure bideoekin ikustaldiak eta ikusleekiko interakzioa areagotzen lagun zaitzake. Garrantzitsua da gogoratzea itzulpen zehatza behar duzula eta zuk egiaztatu lan guztiak kalitatezko itzulpena dela ziurtatzeko.\nBideoen kalitate handiko itzulpenak zure bideo marketin kanpainaren ikusgarritasuna areagotzen lagun dezake, itzulitako zure bideoak bilaketa-motorearen emaitzen orrian kokapen altuagoarekin sailkatzen lagun zaitzake, Google-n ez ezik, Youtube barneko bilaketetan Izan ere, kalitatezko itzulpen zerbitzuek bideo marketin kanpaina ez ezik nazioarteko presentzia ere handitzen lagun dezakete lineako marketinaren alderdi guztietan.\nYoutube Interneteko bigarren webgune ezagunena da, Google-ren atzetik zertxobait atzeratu da. Youtubeko ospea eta funtzioa asko handitu dira Covid-19 pandemiaren ondorioz. Ren arabera Google-rekin pentsatu, jendea Youtubengana joaten ari da gero eta gehiagok aurretik inoiz ere kontuan hartu ez zuten era guztietako informazioa lortzeko. Ikusle handiagoak dituzten bideo mota ezagunenen artean errezetak, brikolajea (edo Do It Yourself) bideoak, estresa nola murriztu, lineako eta etxeko fitness bideoak ikasten dira.\nBideo marketinaren kontzeptu horietako guztiak bikainak izan daitezke bideo influencer merkatuetarako, baina informazio osagarriarekin eta Youtube bideo marketin kanpaina arrakastatsuen indarrarekin eta eraginkortasunarekin konbinatuta, hauek zure bideo marketin kanpainaren emaitzak hobetzen ere lagun dezakete.\nYoutubeko bideo marketin kanpainak aspaldidanik izan dira linean bilatzen duten pertsonek linean zer erosiko duten edo zer ez erabakitzeko moduaren eragileetako bat. Bideo marketinaren estatistiken zerrenda zabala dago eskuragarri Hubspot Bloga bideo marketinerako joera zabalak eta errentagarriak agerian uzten ditu, besteak beste:\nMerkaturatzaileen% 80k aktibo bisualak erabiltzen ditu sare sozialetako marketinean. Bideoak (% 63), bakarrik, blogak (% 60) gainditu ditu sare sozialetako marketin aktibo gisa erabiltzean.\nZergatik funtzionatzen du bideo itzulpenak eta transkripzioak\nBideoak editatzeko tresna eta programa moderno askoren izaera kontuan hartuta, tentagarria da azpitituluak bideo batean kodetzea eta horretaz ahaztea. Bideoa editatzeko irtenbide erraza den arren, ez dago bideo marketin kanpainetarako irtenbide onenen artean. Zergatik?\nLineako jardueren herena bideoak ikusten igarotzen da eta Facebookeko bideoen% 85 soinurik gabe ikusten da, nahiz eta gailu mugikorretan jendeak bideo gehiago soinu gabe ikusi ohi duen.\nAzpitituluekin eta azpitituluak dituzten fitxategiek ikuspegi eta elkarrekintza gutxiago jasotzen dituzte. Azpitituluen transkripzioak edo bideoak srt fitxategiak bistaratzen da ikustaldi, partekatze, gustatu eta iruzkin kopuru handiagoa dutela.\nhauek SRT bideoaren transkripzioko fitxategiak bilatzaileek indexatzen dituzte. Horrek zure bideoek ondo sailkatuko dituzten gako-hitzen kopurua handitzen du, batez ere bideo marketin kanpainan bideo ugari badituzu. Horrek zure bideoak bilatzailearen emaitzen orriko lehen orrian eta Youtubeko gomendatutako bideoetan ikusteko aukera ere handitzen du.\nBideo itzulpen zerbitzuak zure bideoek erabili nahi dituzun hizkuntza askotan sailkatzen diren hitz gako kopurua handitzen lagunduko dizute. Orain, ikusle zabalagoak eta zabalagoak bideoaz gozatzeko aukera izango dute, ez bakarrik zure jatorrizko hizkuntzan, eta, aldi berean, bideoak sailkatuko dituen hitz gako kopurua handituko du, zure bideoaren ikusgarritasuna eta interaktibitatea areagotuz. marketin kanpaina.\nRev Video Transkripzioa eta Itzulpena\nDibulgazioa: honen filiala gara Rev.\nTags: SRTitzulpenbideo-marketinabideoaren transkripzioabideo itzulpenabideo itzulpen zerbitzuakyoutube


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Instalazioa eta mantenimendua (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" author_facet:"Navascués, Josemari"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Instalazioa eta mantenimendua (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Egilea: Navascués, Josemari\nAutomatizazioa eta robotika industriala (Heziketa Zikloa). Goi maila 2 Elektrizitatea eta Elektronika (Lanbide Arloa) 2 Fabrikazio Mekanikoa (Lanbide Arloa) 2 Fabrikazio Mekanikoko Sistema Automatikoen Programazioa (Modulua) Instalazioa eta mantenimendua (Lanbide Arloa) 2 Lanbide Heziketa Gehiago ... Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 2 Sistema automatizatuak (Modulua) 2 Sistema elektrikoak, pneumatikoak eta hidraulikoak (Modulua) 1 Elektrizitatea eta automatismo elektrikoak (Modulua) 1 Fabrikazio Mekanikoko Produkzioaren Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Linea automatizatuen muntaia- eta mantentze-lanak (Modulua) 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Sistema mekatronikoen irudikapen grafikoa (Modulua) Guztiak ikusi ... gutxiago ...


Ekologistak Londresen agertu dira Islandiak baleak ehizatzeko hartutako erabakiaren kontra | Consumer\nEkologistak Londresen agertu dira Islandiak baleak ehizatzeko hartutako erabakiaren kontra\narabera: Larunbata, 2003ko abuztuaren 16a\nTalde ekologisten, animalien defendatzaileen eta diputatu laboristen talde baten ordezkariak manifestazioa egin zuten atzo Londresko Trafalgar plazan, Islandiak baleak ehizatzeko erabakia hartu zuelako protestan.\nGobernuak joan den astean iragarri zuen baleak ehizatzeko aukera emango zuela, 1989an, programa zientifiko baten zati gisa. Hala, bada, ez ditu betetzen ugaztun erraldoi horiek merkataritza-helburuekin harrapatzea debekatzen duten nazioarteko tratatuetatik eratorritako betebeharrak.\nUstezko proiektu zientifikoaren lehen fasean, Islandiak 38 bale ehizatuko ditu, uretan bizi diren arrainen kopurua jaitsi egingo dela egiaztatzeko.\nBien bitartean, Greenpeaceko militante “Rainbow Warrior”-k herrialde horretara joateko asmoa du, protesta gisa, eta bi aste barru iristea espero da.\nTony Banks Britainia Handiko diputatu laboristak “barregarriak” zirela esan zuen Islandian. “Baleen arrantza komertziala da hau, animaliak masakratzeko zientziaren izena manipulatzen ari dira. Itsasontziak (baleontziak) portutik alde egiten ari dira, baina protesta egin behar dugu”, esan zuen.\nRSPCA animaliak defendatzen dituen erakundeak britainiar merkatariei eskatu zien arrain islandiarra boikoteatzeko, eta ohartarazi zuen arrantza horrek Eskoziako iparraldeko uretan eragina duela. Gainera, Animalien Ongizaterako Nazioarteko Funtsarekin (Ifaw) ados agertu zen. Funts horrek dioenez, 500 balea inguru hilko dira azterketa horren ondorioz hurrengo bi urteetan.\nGreenpeacek, bestalde, esan zuen ez dagoela baleen ehiza justifikatzen duen zientziarik. Horregatik, ustezko programa zientifikoa ugaztun horien arrantza komertzialari berriro ekiteko estalki bat baino ez dela uste zuen.\nbaleak ehiza Islandia-eu


Arabako landa-ingurunea biziberritzeko ekimenak ikusaraztea helburu duten bi jardunaldiren lehenengoa egin da Añanan.\nEusko Ikaskuntzaren Lurralde Oreka lan programaren barruan, Arabako Foru Aldundiaren eta Vital Kutxa Fundazioaren babesarekin, Arabako lurraldearen errealitate demografikoa eta etorkizuneko proiekzioa aztertzeko eta zabaltzeko jarduerak bultzatzen ari dira. Testuinguru horretan, urriaren 28an, Gasteizen, “Landatartasun berria XXI. mendean. Praktikak eta kontakizunak” izenburupean, EHU eta Eusko Ikaskuntzako ikerketarako taldeek egindako bi azterlan aurkeztu ziren.\nLan horretan sakontzen jarraitzeko, Añanan foro bat egin da Arabako landa-ingurunea biziberritzeko hainbat ekimen sozioekonomiko aurkezteko. Zehazki, basoak modu jasangarrian kudeatzea (Iñaki Etxebeste, Errez Kooperatiba), zizareekin humusa produzitzea (Andrea Cortés, Añanako Humusa), Audikanako ihes-gela (Conchi Jiménez, Lautada Puzle Room), transmedia komunikazio proiektua (Aritz Ibañez, Mendialdea Irratia) eta komunitate energetikoak (Rafa Larreina, EMASP kooperatiba). Aurkezpenak elkartrukerako eta talde-sorkuntzarako dinamikekin osatu dira.\nBigarren jardunaldian, abenduaren 1ean Arraia-Maeztun izango dena, beste sei adibide emango dira: Proposamen gastronomiko berritzailea (Edorta Lamo, Arrea! Jatetxea), ogi lantegia eta agrodenda (Anna Montserrat, Mendialdeko Ogia), Azala sorkuntza gunea (Idoia Zabaleta, Azala espazioa), baserri hutsak birgaitzea (Gorka Egia, Egia Aholkularitza), landako etxebizitzen berregokitzapena (Leyre Carlos, ADD Home Staging landa-ingurunea) eta landa-ingurunerako mugikortasun positiboa (Patxi Miranda, Kudea Go!).\nEkimen sozio-ekonomikoen katalogoa\nEsperientzia horiek guztiak eta beste batzuk, bere osotasunean ezagutzara ematen ari direnak, Eusko Ikaskuntzak Arabako Foru Aldundiaren eta Vital Fundazioaren laguntzarekin sustatutako lan-talde batek egindako Ekimen sozio-ekonomikoak landa eremuan katalogoan jasota daude.\nSei tipologiatan taldekatutako 18 proiektu biltzen ditu katalogoak: lehen sektorea eta elikadura; turismoa, gastronomia, aisialdia eta merkataritza txikia; kultur sorkuntza eta komunikazioa; energia berriztagarriak; etxebizitzaren arazorako irtenbideak; eta zerbitzuak landa eremuan. Halaber, Europako esperientzia interesgarri batzuk jaso dira.


Bihotz Forma Mini Cutter Txina fabrikatzailea - Jiayue\nEtxea >Mini Cutter > Bihotz Forma Mini Cutter\nGure bihotzeko forma mini ebakitzailea herrialde askotan saltzen den elementua da. Txikia eta erosoa da, beraz, jende askok erabiltzea gustatzen zaio paketea irekitzeko. Bihotzaren forma polita eta gustukoa dute neska eta ikasle askok. Bihotz formako mini ebakitzailearen kolore asko daude.\nBihotz Forma Mini Cutter China factory - Jiayue fabrikatzailea eta hornitzailea. Kalitate handikoa, aurreratua, iraunkorra, berriena, prezio baxua, moda eta mantentze erraza duen Bihotz Forma Mini Cutter erosi nahi al duzu? Jarri gurekin harremanetan, Bihotz Forma Mini Cutter pertsonalizatua, dotorea eta dotorea izango genuke zure beharren arabera. Ongi etorri zure eskaera masibora, doako lagina saltzen dugu azkenekoz. Txinan egindako konfiantza, fidatu gurekin! Jarri gurekin harremanetan prezioen zerrenda eta aurrekontua lortzeko.


Munduko Ondarearen I. Gazte Foro Iberoamerikarra\nJon Joseba Fidalgo González, Artxandape Ikastolako ikaslea – UNESCOrekin Elkartutako Eskolen Sareko kidea -, 2009ko ekainaren 14tik 23ra Sevillan ospatuko den Munduko Ondarearen I. Gazte Foro Iberoamerikarran Euskadi ordezkatzeko hautatuta izan da. Gaztea UNESCOk sustatutako “Munduko ondarea gazteen eskuetan” deituriko proiektuan parte hartzeagatik aukeratuta izan da. Aurten gai nagusia “Bestearen ondarea” izan da eta Jon Josebaren lana “Komantxeak” izenpean aurkeztu da.\nMunduko Ondarearen I. Gazte Foro Iberoamerikarrak “Munduko ondarea gazteen eskuetan” deituriko proiektuan parte hartzen duten UNESCOrekin Elkartutako Eskolen Sareko ikasle gazteak batzen ditu lehen aldiz.\nGazteak, 12 eta 15 urte bitartekoak, Estatuko erkidego ezberdinetatik zein Hego Amerikako herri ezberdinetik datoz: Txile, Kolonbia, Costa Rica, Kuba, Mexiko, Paraguai, Peru eta Dominikar Errepublika. Afrikatik, Maroko dator herri gonbidatu bezala. Parte hartzaileak ekintza anizkunak egingo dituzte, eta kultur eta natura-ondarea zaintzearen garrantziari buruz gogoeta egiteko eta eztabaidatzeko ondare-leku ezberdinetara bisitaldiak egingo dituzte.\nForoan lortutako emaitzak Munduko Ondare-Batzordearen 33. Saioan aurkeztuko dira.


Epaiaren zain geratu da Eraikiprest S.L.-ko langile batek Alemanian izandako lan-istripu hilgarriaren epaiketa, segurtasun neurriak bermatu ez zirela frogatu eta gero — ELA Sindikatua\nEpaiaren zain geratu da Eraikiprest S.L.-ko langile batek Alemanian izandako lan-istripu hilgarriaren epaiketa, segurtasun neurriak bermatu ez zirela frogatu eta gero\nEpaiaren zain geratu da Eraikiprest S.L.-ko langile batek Alemanian izandako lan-istripu hilgarriaren epaiketa, segurtasun neurriak bermatu ez zirela frogatu eta gero Egiaztatuta geratu da enpresak Alemaniara bidali zituela bere langileak bigarren azpikontrata gisa altuerako lanak egitera, inolako segurtasun neurririk gabe. Hala adierazi du Osalaneko teknikariak, lekuko gisa agertu dena. Bere txostena berretsi du, eta enpresak laneko arriskuen derrigorrezko ebaluazioa ere ez zuela egin adierazi du. ELAk zigorra eta kalte-ordaina eskatu dizkio enpresari, prebentzio-araudia urratzeagatik eta bizitzeko eskubidea urratzeagatik. https://www.ela.eus/eu/lan-osasuna/albisteak/epaiaren-zain-geratu-da-eraikiprest-s-l-ko-langile-batek-alemanian-izandako-lan-istripu-hilgarriaren-epaiketa-segurtasun-neurriak-bermatu-ez-zirela-frogatu-eta-gero https://www.ela.eus/eu/lan-osasuna/albisteak/epaiaren-zain-geratu-da-eraikiprest-s-l-ko-langile-batek-alemanian-izandako-lan-istripu-hilgarriaren-epaiketa-segurtasun-neurriak-bermatu-ez-zirela-frogatu-eta-gero/@@download/image/workers-659885.jpg\nEgiaztatuta geratu da enpresak Alemaniara bidali zituela bere langileak bigarren azpikontrata gisa altuerako lanak egitera, inolako segurtasun neurririk gabe. Hala adierazi du Osalaneko teknikariak, lekuko gisa agertu dena. Bere txostena berretsi du, eta enpresak laneko arriskuen derrigorrezko ebaluazioa ere ez zuela egin adierazi du. ELAk zigorra eta kalte-ordaina eskatu dizkio enpresari, prebentzio-araudia urratzeagatik eta bizitzeko eskubidea urratzeagatik.\nEpaiaren zain geratu da Eraikiprest enpresako langile batek 2018ko irailaren 3an Alemanian izandako lan-istripuagatik Donostiako Lan Arloko 3 zenbakiko Epaitegian egindako epaiketa. Langilea pabiloi bateko teilatutik behera erori eta hil egin zen.\nEpaiketa-ekitaldian aurkeztutako dokumentazioan, lekukoen deklarazioekin batera, "osotasun fisikorako eta bizitzarako eskubidearekin guztiz bateraezina" den enpresa-praktika bat jasotzen da, eta, horregatik, Eusko Jaurlaritzako Lan eta Justizia Ordezkaritzak zigorra ezarri zion enpresari.\n"Bi egun jarraian egin genituen Errenteriatik Alemaniara, 5 ordu baino ez genuen egin lo, eta arnesik eta bestelako segurtasun neurririk gabe hasi ginen lanean", azaldu du lekukoetako batek.\nELAk azpimarratu du hori ez dela kasu isolatu bat. "Prekarietatea eta segurtasun neurrien falta arazo estrukturala da, eta erakundeek baliabide gehiagorekin eta borondate politiko irmoarekin egin behar diote aurre", azpimarratu du sindikatuak.